text:
KunngerðirMøtir, gudstænastur og onnur kristilig tiltøk.
Kunngerðir skulu skrivast í teigarnar niðast á síðuni og ikki sendast sum t-postur.
Sí eisini LANDSTILTØK ovast vinstrumegin
Tað er óneyðugt at hava millumrúm/glopp ímillum reglurnar.
25.08.2016 - 22:33 - Kunngerðir
KFUM & KFUK í Klaksvík
Apríl 07 , 2014 - 07:32Vika 15:
Mánadag kl.20.00 Sjómanskvinnuringurin samlast, fáa vitjan av sjómanskvinnuringi í Eysturoy
Mikudag kl.20.00 Bíbliutími. Øssur Kjølbro leiðir okkum ígjøgnum 5 part av fjallataluni
Fríggjadag 21.15 Bønarløta hjá Niels og Oluffu Andreassen, Mylnugøta
Sunnudagin
kl.14.00 Sunnudagsskuli
kl.17.30 Bønarløta
kl.18.00 Møti. Barnaansing er undir møtinum
kl.20.30 Ungdómsmøti við Jónleif Danielsen, evnið: Kristi deyði
Øll hjartaliga vælkomin
Vitja okkum eisini á facebook
Saron, Vestanna
Apríl 07 , 2014 - 07:15Vika 15:
Týskvøldi kl. 19.00 bømarmøti í Saron
Sunnumorgun kl. 11.00 morgunmøti við breyðbróting.
Øll eru hjartaliga vælkomin.
Meinigheitshúsið í Havn
Apríl 07 , 2014 - 07:15Vika 15:
Mánadagurin Kl 20.00 Sjómanskvinnuringurin møtist
Mánadagurin Kl 21.00 Bønarløta fyri menn
Týsdagin Kl20.00 Býbiltími v/Mourits Mouritssen
Hósdagin Kl 16.30 Gentukóri venur
Hósdagin Kl20.00 Ungdómsmøti hunaløta
Sunnudagin Kl 14.00 Sunnudagsskúlin
Sunnudagin Kl 18.00 Møti v/Eivind Mouritssen
Gudstænastur í Suðursteym
Apríl 07 , 2014 - 07:13Føstugudstænasta Mikudagur 9.apríl:
Hoyvíkar kirkja kl.20.00, Jónsvein Bech. Gunnar Hoydal, rithøvundur, hevur framløgu. Eftir gudstænastuna verður kaffi í kirkjukjallaranum.
Nólsoyar kirkja kl.20.00, Ovi Brim og Sverri Steinhólm. Ovi Brim greiðir frá sosiala arbeiðinum hjá Bláa Krossi. Eftir gudstænastuna verður drekkamunnur í missiónshúsinum
Tórbjørn Olsen, listamaður, í Hoyvíkar kirkju
Eftir føstugudstænastuna mikudagin kl.20.00 í Hoyvíkar kirkju, letur upp ein framsýning av steinprentum eftir Tórbjørn Olsen, listamanni. Myndaevnini eru úr altartalvum, sum listamaðurin hevur málað seinastu árini. Kinna Poulsen, listafrøðingur, greiðir frá um listamannin og listaverkini.
Pálmasunnudagur, 13.apríl:
Havnar kirkja kl.11.00, konfirmatión, Sonja Klein
Hoyvíkar kirkja kl.11.00, konfirmatión, Ann D. Hansen
Frelsunarherurin Tórshavn
Apríl 06 , 2014 - 20:57Frelsunarherurin í Tórshavn
Mánadagur Kl. 17.00 Club 7up
Týsdagur Kl. 20.00 Hornvenjing
Hósdagur Kl. 19.00 Ungdómskvøld
Kl. 20.00 Heimaforbund fyri allar kvinnur
Sunnudagur Kl. 11.00 Halganarmøti v/ Fingerð D Olsen
Kl. 11.00 Sunnudagsskúli
Sunnudagur Kl. 18.00 Evangeliskt møti v/ Joen Paula PetersenSersjantmajor
Øll eru hjartaliga vælkomin
KFUM & KFUK í Havn
Apríl 04 , 2014 - 08:10Týsdagur 1. kl. 16.30 í KFUK: Várgleði fyri børn.
Mikudagur 2. kl. 19.00 í KFUM: Ten-sing venur. Hetta er fyri ungdómin.
Hósdagur 3. kl. 19.30 í KFUK: Bíbiltími.
Mánadagur 7. kl. 15.00 í KFUK: Seinnapartsamkoman. Martin Joensen syngur og sigur frá.
Mikudagur 9. kl. 19.00 í KFUM: Ten-sing venur. Hetta er fyri ungdómin.
Hósdagur 10. kl. 19.30 í KFUK: Kvøldseta.
Meinigheitshúsið á Skála
Apríl 04 , 2014 - 00:34Sunudagin 6 apríl kl 13,30 sunnudagsskúli
kl 18 møti við Jaspur Langaard
Drekka og innsavnan
Øll hjartaliga vælkomin
Missións- og Ungdómshúsið á Glyvrum
Apríl 03 , 2014 - 21:30Fríggjadagin 4. apríl kl. 21:00 Ungdómsmøti
Sunnudagin 6. apríl kl. 17:00 Møti Talari: Ragnhard Petersen
- kl. 17:00 Simba
Betania Skopun
Apríl 03 , 2014 - 21:18Sunnudagin verður morgunmøti kl: 11.00
Sunnudagsskúli verður kl: 12.00
Mánadagin verður Sólstrála kl: 15.00
Mikukvøldi koma bønarbólkarnir saman kl: 19.00
Hósmorgun er opið hús í Betania kl: 10.00 til eitt gott prát og ein kaffi / drekkamunn.
Øll eru hjartaliga vælkomin :)
Betania.fo
Missiónshúsið á Selatrað
Apríl 03 , 2014 - 10:24Sunnukvøldið 06.apríl kl. 18.00 skipað strandingar fyri møtinum.
Innsavnan til missiónshúsið.
Øll eru hjartaliga vælkomin.
Kollafjarðar Missiónshús
Apríl 02 , 2014 - 21:21
Sunnudagin 06.04 verður sunnudagsskúli kl. 14.00
og møti verður kl.18.00 við Gullak Hansen.
Innsavnan verður.
Týskvøldið 08.04 verður Bønarløta og bíbliutími kl.19.30
Øll eru hjartaliga vælkomin.
Missiónshúsið í Skopun
Apríl 02 , 2014 - 19:48Missiónshúsið í Skopun
Hósdagin kl. 19.30 bønarløta.
Kl. 20 bíbliutími v/Hedvig Winther.
Sunnudagin kl. 14 sunnudagsskúli.
Kl. 18 møti v/Petur Poulsen.
KFUM & K, Klaksvík
Apríl 02 , 2014 - 08:08Vika 14:
Mikudag kl.20.00 Bíbliutími við Hilmar Danielsen, 3 partur um Móses
Sunnudagin kl.14.00 Sunnudagsskuli
kl.17.30 Bønarløta
kl.18.00 Møti Gary Witherall frá OM, tulka verður til føroyskt. Barnaansing er undir møtinum
kl.20.30 Ungdómsmøti við Andrias Andreassen, evni Jónas. Eisini verða myndir vístar og greitt verður frá um Grønland
Øll hjartaliga vælkomin
Vitja okkum eisini á facebook
Missiónshúsið í Vestmanna
Apríl 01 , 2014 - 23:57Sunnudagin 6. apr., kl. 18.00, verður møti við Jóannes Fonsdal.
Øll eru hjartaliga vælkomin.
Missiónshúsið á Strondum
Apríl 01 , 2014 - 22:30Møti verður Sunnukvøldið kl 18.
Jógvan Højgaard, talar
Evni: Byggið Guðs hús
Innsavnan til húsið
Øll eru vælkomin
Hvalvík - Missiónshúsið
Apríl 01 , 2014 - 14:24
Vika 14
Týsdagin kl.20.00 Ungdómsmøti
Hósdagin kl.20.00 Bíbiltími við filmsbrotum frá GLS 2009
Sunnudagin kl.18.00 Møti við Valdemar Simonsen og sangur við heimligum kreftum.
Øll eru hjartaliga vælkomin
Konfirmatión í Kaldbaks kirkju
Apríl 01 , 2014 - 08:30Konfirmatión í Kaldbaks kirkju 6. apríl kl 12. Prestur: Sverri Steinólm.
Irena Finsdóttir Hansen, Við á 23, 180 Kaldbak (opið hús frá kl. 15)
Regin Hansen, Inni á Fløtum 17, Kaldbak
Tabor í Fuglafirði
Mars 31 , 2014 - 15:54Vika 14:
Týskvøld kl. 20.00 venur manskórið
Mikukvøld er eingin bíbiltími vegna føstu Guðstænastu.
Hóskvøld kl. 19.30 er juniormøti
Fríggjakvøld kl. 19.30 er biðimøti fyri kvinnur
Sunnudagin 06/4 Sunnudagsskúli kl. 11
- kl. 18.00 møti, Margar Toftegaard tosar, Petur Hans Hansen og Thomas Dam syngja og spæla
- kl. 21.00 ungdómsmøti
Øll eru hjartaliga vælkomin
Keldan í Skálafirði
Mars 31 , 2014 - 12:01Vika 14:
Leygardagin kl. 21, Awake við Paula Høj. Evni Nehemias
Sunnudagin kl. 11, Morgunmøti við Gary Witherall (OM Føroyar)
Barnamøti kl. 11. Vælkomin í Kelduna. www.keldan.fo
Tabor, Toftir
Mars 31 , 2014 - 10:48Skrá vika 14 (31. mars - 6 apríl)
Mánadagur:
kl. 19.00: Juniorarbeiði
Týsdagur:
kl. 20.00: Sjómanskvinnuringur
Mikudagur:
kl. 18.00: Útimissiónsbarnaringurin hevur hugnaløtu við burturluting.
Eingin bíbliutími.
Leygardagur:
kl. 20.00: Ungdómsmøti
Sunnudagur:
kl. 14.00: Sunnudagsskúli
kl. 18.00: Møti v/Joan Skorlíð
Vegleiðing: 1. Skriva tekstin í fyrsta teigin "Innihald". Minst til at skriva dagfesting. 2. Skriva yvirskriftina (Dømi: Leirvík - Missiónshúsið). 3. Skriva kravdu bókstavir og/ella tøl (Hetta er ein trygdarskipan) 4. Trýst "Send". 5. Bíða eitt lítið bil. Trýst so F5 og teksturin sæst beinanvegin ovast á síðuni.
Tað er óneyðugt at hava millumrúm/glopp ímillum reglurnar.


c: text/html

text:
Mike Day, sum fyrr í ár fekk Ársins Andøvsfisk frá Filmsfelagnum, er nú í uppskoti at fáa Emmy virðislønina í bólkinum "Outstanding Science and Technology Documentary" fyri heimildarfilmin The Islands and the Whales, m.a. í kapping við Last Men in Aleppo, sum varð vístur á "Filmsdøgum í Felag" í fjør. Tað boðar virðislønarnevndin frá í tíðindaskrivi í dag. Endaliga Emmy-handanin verður mánadagin 1. oktober í hølunum Jazz at Lincoln Center’s Frederick P. Rose Hall hjá Time Warner við Columbus Circle í New York City, har fleiri enn túsund sjónvarps- og tíðindafólk longu hava boðað frá luttøku.
The Islands and the Whales, sum Mike Day tók upp í Føroyum frá 2011 til 2014, varð frumsýndur í Filmsfelagnum 9. august í 2016. Filmurin fekk fyrr í ár eina Peabody virðisløn. Myndirnar eru frá sunnudegnum 27. mai í ár, tá filmurin varð sýndur í Havnar Bio. Eftir sýningina handaði Filmsfelagið virðislønina Ársins Andøvsfiskur, sum Grindamannafelagið stuðlaði við 5000 krónum.

robotstxt: allowed

filter: keep


text:
Blaze Bayley
Blaze Bayley (føddur 29. mars 1963 í Birmingham, Ongland) er ein enskur sangskrivari, sangari og tónleikari. Hann byrjaði tónleikayrkisleið sína sum forsangari í Wolfsbane frá 1984 til 1994. Hann er best kendur frá tíðini sum forsangari í Iron Maiden frá 1994 til 1999 saman við Steve Harris, Dave Murray, Janick Gers og Nico McBrain. Síðan 2000 hevur hann framført og útgivið tónleik undir egnum navni.
Innihaldsyvirlit
Útgivið[rætta | rætta wikitekst]
Wolfsbane[rætta | rætta wikitekst]
Iron Maiden[rætta | rætta wikitekst]
Soloalbum[rætta | rætta wikitekst]


text:
1. Hvør veit, nær skilnin fer at verða?
So skjótt er tíðarinnar flog;
fyrr enn meg varir, á kann bera,
at deyðin sendir ferðarboð.
Tá veri fyri Kristi blóð
mær skilnarløtan blíð og góð.
2. Og kundi eg so vera vísur
og nýta hvørja náðistund,
so eg, tá aldubrotið rísur,
kann roynast væl á klettagrund.
Tá verður fyri Kristi blóð
mær skilnarløtan blíð og góð.
3. Við orði sínum Jesus heitti
meg hildarmann inn í sín her,
í skírnarvatni hann mær veitti
ta sigursløn, ið eydnu ber.
Tá veri fyri Kristi blóð
mær skilnarløtan blíð og góð.
4. Hann likam sítt og blóð sítt reyða
við borðið mær so blíður gav,
og hann vil bjarga mær frá deyða,
tá lívið her man lætta av.
Tá veri fyri Kristi blóð
mær skilnarløtan blíð og góð.
5. Guð, deyðanum frá mær tú haldi,
til andin vitnar so í mær,
at eg við øllum, sum tú valdi,
skal eiga arvalut hjá tær.
Tá verður fyri Kristi blóð
mær skilnarløtan blíð og góð.
G. Bruun týddiGoym tekstin


text:
Í samband við, at Skálafjarðar Kommunala Sløkkilið, sum var stovnað í 1974, hátíðarheldur 35 ára dagin, verður hugnakvøld fyri sløkkiliðsfólki og teimum, sum annars hava við sløkkiliðið at gera leygardagin 30 oktober.
Serliga er tað fyri at hátíðarhalda, at tað eru 35 ár síðan 8 av teimum núverandi sløkkiliðsmonnunum byrjaðu. Hesir hava soleiðis verið við frá byrjan.
Tað kenst á sløkkiliðsfólki, at teir, eins og kommunurnar, er glaðar fyri hetta samstarv, sum øll árini hevur virka fyrimyndarligt, eins og fatanin er, at tað hevur verið lagdur stórur dentur á, at tilbúgvingin er á einum tryggum støði.
Sjálvt Sløkkiliðið varð stovnað á einum fundi á Skála 4. sept. 1974. Síðan varð útgerð bíløgd og í mai 1975 var so fysrsta manningin sett.
Fyrsta venjingin er 26. November 1975 og var væl stuðla av sløkkiliðsfólki í Tórshavn.
Hesir, sum enn er sløkkiliðsmenn eftir 35 árum, og enn leggja orku í eru:
Eiler Hansen, Nes
Andras Hansen, Skála
Kaj Olsen, Skála
Hilmar Joensen, Skála
Ólavur Berg, Skála
Petur Christian Rasmussen, Skála
Jóannes Lamhauge, Saltangará
Dánial S. Poulsen, Lamba
Manningin hjá sløkkiliðinum hevur verið støðug, og hava nógvir verið í longri tíð.
Ein av manningini verður eisini heiðraður við 25 árum, og er tað Sunleiv Højgaard, Runavík.


text:
Nú eri eg skjótt við at verða í triðja trimestri av burðartíðini. Altso tíðin gongur skjótt, sjálvt um eg samstundis eri so ótolin at fáa hetta fitta barnið út í verðina. Hetta er heilt sikkurt besta kenslan eg havi upplivað. Hóast at verða við barn hevur síni hjáárin, so er tað barasta so fantastiskt!
Annað semestur hevur verið sera øðrvísi enn tað fyrsta. Eg havi verið so væl fyri megin partin av tíðini. Tað er so lekkurt at kenna rørslu búkinum og at hava fingið kyn at vita. Alt er líkasum vorðið meira veruligt hesa tíðina. Men men, tað er ikki bara ein dansur á ljósareyðu skýggjum. Tað hava sanniliga verið dagar har eg havi verið illa fyri. Tey keðiligu hjáárinini hava verið sera kraftig høvupína, ein kensla av ørilsi og so havi eg verið móðari enn vanligt. Men hóast hetta er keðiligt at stríðast við, so er tað man fær afturfyri so ótrúliga fantastiskt, at eg um eg lá soleiðis alla tíðina, so hevði eg gjørt tað umaftur.
Spurningurin er nú, hvussu nógv skal man gera klárt áðrenn barnið kemur út??
Nú eri eg veruliga byrjað at hugsa, um hvussu vit best kunnu fyrireika okkum. Tískil hyggi eg í heilum eftir hvat man helst skal eiga, tá barnið kemur osf. Tað var ikki fyrr enn í dag, at eg keypti fyrsta setti av klæðum og tað eri eg mega stolt av. Ikki tí, eg havi haft hug at keypt sooo nógv, men havi roynt at hildi meg aftur.. tí um man fyrst byrjar, ja soo haha..
Eg eri nemliga í einum bólki á facebook, har danskar kvinnur, ið skulu eiga um sama mundi eru samlaðar. Altso altso, har verður nógv lagt á borðið. Tað er stuttligt at síggja hvussu ymiska tilgong allar hava og hvørjir tankar fylla hjá hvørjum einstaka. Sera áhugavert faktiskt. Eisini síggi eg hvussu nógv summar longu hava keypt og alt stendur mest sum klárt fleiri mánaðar áðrenn. Eg eri ikki heilt greið yvir hvør mín meining er um júst hetta. Eg havi lagt til merkis, at tað eru nøkur sum eru ímóti at keypa nakað sum helst, tí man veit jú ikki hvussu tað fer at ganga. Tað er jú ikki altíð at tað eydnast, sjálvt um man er komin so langt. Eg dugi væl at fylgja hesari tankagongdini, men so hin vegin. So skuldi man ikki fyrireika seg til nakað sum helst í lívinum, tí onki er sikkurt og alt kann ganga galið. Vit kunnu líka so væl blíva yvirkoyrd í morgin, og so er alt farið.
Nú eri eg so heima í Føroyum, so eg kann ikki gera so øgiliga nógv klárt. Men eg vil heldur leggja fokus á gleðina og spenningin, enn at hugsa at tað fer at ganga galið. Tað hevði sjálvandi verið tað mest ræðuliga sum kundi hent, men vit kunnu bara vóna tað besta.
Eg gleði meg í hvussu er at diggast eitt sindur við at gera klárt, bæði heima hjá okkum í Aarhus, men eisini heima í Føroyum, tí at vit fara nemliga at verða í Føroyum ein stóran part av barnsburðarfarloyvinum.
Hvussu hava tit gjørt? Bíða til barnið kom í verðina, ella gjørt tað mesta klárt áðrenn?
M&K


text:
Mikudagin tann 15. apríl verður ráðstevna á Hotel Føroyum um multiresistentar bakteriur og antibiotikaresistens.
Endamál
Endamálið við MRB-ráðstevnuni er at kunna um vaksandi trupulleikan við multiresistentum bakterium og antibiotikaresistensi, og at geva íblástur til at herða tiltøkini ímóti MRB.
Málbólkur
Málbólkurin umfatar læknar, sjúkrarøktarfrøðingar og onnur heilsustarvsfólk í primera- og sekundera heilsuøkinum, tannlæknar, djóralæknar, starvsfólk og lesandi á Fróðskaparsetur Føroya og starvsfólk á Heilsufrøðiligu starvsstovuni og apoteksverkinum
Nær
15. apríl 2105 kl. 09.00-18.00
Hvar
Á Hotel Føroyum
Átøkini, ið verða framd til tess at fyribyrgja spjaðing av MRSA (Methicillin resistente Staphylococcus areus) í Føroyum, eru grundað á leiðreglur hjá Sundhedsstyrelsen: Vejledning om forebyggelse af spredning af MRSA, Sundhedsstyrelsen 2012.
Higartil er eydnast at avmarkað spjaðingini av MRSA.
Ein orsøk til at vit kortini finna MRSA og aðrar vandabakteriur kann vera regluliga samstarvið við danska heilsuverkið, har sjúklingar úr Føroyum verða viðgjørdir á sjúkrahúsum í Danmark. Onnur orsøkin kann vera, at lutfalsliga nógvir føroyingar ferðast og arbeiða í londum, har MRSA og multiresistentar bakteriur (MRB) oftari koma fyri.
Seinastu tvey - trý árini er talið av sjúkrahúsinfektiónum økt, og er tað serliga ESBL (Extended spectrum beta-lactamase), ið hava elvt til økingina. Higartil eru VRE (Vancomycin resistente enterococcer), Clostridium difficile T027, GRE (Gentamycin resistente enterobakterier), CRE (Carbapenem resistente enterobakterier) ella aðrar multiresistentar bakteriur ikki komnar fyri.
Tað er valla hugsandi, at vit kunna forða fyri, at MRB fer at økjast, men væntandi kunna vit avmarkað trupulleikan, um vit hava miðvís smittufyribyrgjandi tiltøk, og halda fast við ein tálmandi antibiotikapolitikk.
Kostnaður
kr. 700,-
Tilmelding
Hjá Katrin Joensen, fulltrúi á kjj@ls.fo
Tilmeldigarfreist er 12. mars 2015
Tiltakið er fyriskipað av Heilsumálaráðnum, og er lagt til rættis av Smittuverjunevndini á Landssjúkrahúsinum saman við MRB-bólkinum, ið samskipar virkisætlanina fyri alt landið.
Sí kunning og skrá her


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
William Heinesen tiltak í Vektarbúðini týskvøldið 8. juli
01.07.2014
Týskvøldið 8. juli kl. 20 verður áhugavert William Heinesen tiltak í Vektarbúðini við heitinum "Syndefaldet - en historie om et virkelig godt menneske".
Talan er um frásøgn eftir William Heinesen, framborin av sjónleikarinnunum Maritu Dalsgaard og Gunnvá Zachariasen við livandi tónleiki eftir Tine Surel Lange. Til ber at lesa meira um framførsluna niðanfyri.
Atgongumerki á 160 kr. verða seld í forsølu á Kommunuskrivstovuni, tlf. 770 100.
***
Kvinnuligur Don Juan
Í Syndefaldet hitta vit nakað so sjálvsamt sum eina kvinnuligan Don Juan, tølara Varme Fanny. Søgan ferð fram í Havnini í 30’unum.
Syndefaldet - en historie om et virkelig godt menneske, er ein av teimum meira dramatisku stuttsøgunum hjá Williammi Heinesen. Hon snýr eg um avleiðingarnar, tá ið menn í heila tikið, og serliga ein ávísur maður, Stærke Johan, geva seg yvir til sína tráan eftir Varme Fanny.
Fanny verður rópt Varme Fanny, tí hon ansar hitanum í einum fiskaturkihúsi um náttina - og so tí at hon er heit. Fanny er glóðheit. Hon virkar sum ein magnetur uppá menn. Ein fyri og annar eftir tølast teir av henni.
Hevur ein maður einaferð verið fyri erotiskum uppmerksemi frá Fanny, vendist ikki aftur.
Hart raktur er Stærke Johan. Hann smeltar í hitanum hjá Fanny og løtan saman við henni gongur ikki frá honum aftur. Tað gongur innan í honum. Ein harður bardagi millum tað moralskt puritanska og tað njótandi. Skuldarkenslan berjist við erotiska hugin. Hann er um at støkka av um miðjuna av tvídrátti millum skuld og loyalitet, mótvegis konu og vini, og so sín egna longsul eftir njóting, vanda og yvirgevilsi í føvninginum hjá Fanny.
Avleiðingarnar av samveruni hjá Johan og Fanny eru lagnutungar. Gomul hjúnar- og vinaløg koma undir trýst og lítla Havnin verður merkt av tungum, spælandi dragandi erossi, samgráti, vitloysi og deyða.
William Heinesen er eitt av føroya bestu frásøgufólkum. Syndefaldet er søgd í hansara eyðkendu stíllegu. Stemmningsfult, humoristiskt, loyndarfult, sorgblítt og næsvíst. Myndberu- og málsliga í serflokki. Henda søgan, um syndafallið og tað virkuliga góða menniskja, lýsur av kærleika til menniskja, viti og poesi.
Hoyrnin í miðjuni - tekstur, tónleikur og sinnismyndir
Tað eru sjónleikarinnurnar Marita Dalsgaard og Gunnvá Zachariasen, sum siga frá søguni, afturvið hevur Tine Surel Lange, sum er tónaskald úr norðurnorra, skriva ljóðalandsløg og tónleik fyri teldu, cello og cello á teldu.
Marita og Gunnvá hava fyrr tulkað tekstir hjá William Heinesen við kropsligari ekspressionismu og teatralskum myndum.
Hesaferð er tað hoyrnin sum er í miðjuni. Teksturin, tónleikurin og myndirnar í sinninum á áskoðararnum.
Søgan verður søgd á donskum og er tí eisini vælegnað til ferðafólk, sum duga danskt.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Halló le ladies 🙂 Fyri meg er lívid onki uttan “Lívsins Salt”!. Lívsins salt er fyri meg mótgangur, upp og nidur túrar, kjak, ósemja og nyggjar meiningar. Alt hetta hevur man brúk fyri, til at seta í andstødu vid tad... Continue reading →
Hey allar samlar! Nú skrivi eg til kvennkynið, við tí sannføring, at mannfólk ikki trysta á eina síðu ið eitur “SukurSøtt”. Men um tad skuldi hent seg, at onkur datt frammvið, so skulu tit verða hjartans vælkomnir! Eg eiti Vígdis,... Continue reading →
Eg havi valt at mín bloggur skal eita SukurSøtt, tí tað lysur væl mín smak og stíl. Tað verða tó ikki bara søt innsløg at finna, men eisini annað í fyllur mín gerandisdag. SukurSøtt er, fyri meg, eitt deiligt orð.... Continue reading →


text:
Ja, sum tit hoyrdu seinast, so var ein øgilig óvissa um hetta nú var ein genta í búkinum.
Eg setti meg í samband við Bodil, sum eigur og rekur SNÝÐIÐ. Hon var skjót at svara, og tað var ongin trupulleiki, at kroysta eina tíð ímillum, nú tá Sigurd var heima í Føroyum. Sjálvandi skuldi hann sleppa við. SNÝÐIÐ hevur nemliga ikki sum so opið føst tíðspunkt á døgninum, men tey tillaga seg líka so nógv eftir, nær tað liggur best fyri hjá kundunum. Hetta passaði okkum væl, tí Sigurd var heima so mikið stutt, og tískil kundi hetta lata seg gera. Fantastiskt, so far so good.
Hendan morgunin vit skuldu koma til skanning, var eg sjálvandi ordiliga illa fyri. Sjálvsagt var eg tað.. men eg stríddi meg upp og út í bilin. Tað ringasta er at ferðast aftur og fram. Tað er sum at hava kroniskt sjóverk. Juhuuu… allar tær góðu síðurnar av at verða við barn.
Snýðið heldur til í Runavík og eg sum havi ein non eksisterandi staðarsans, var glað fyri góðu vegleiðingina, sum eg kundi finna á heimasíðuni hjá snydid.fo. Hvussu kul er hetta??? Hendan VEGLEIÐINGIN er idiottryggjað og vísur tær júst hvussu tú finnur vegin fra. Har er enn tá eitt video, til sovorðin sum meg. Ja, tað er stýr á tingunum.
Bodil tók ímóti okkum við einum smíli og aftaná ein drekkamunn fóru vit beint í gongd. Vit høvdu valt tann pakkan ið eitur 3D/4D skanning, sum inniber:
“Við hesi skanning fært tú møguleika fyri at síggja barnið í 3D/4D. Eins og 2D skanningin verður eisini hugt eftir hjartasláttrinum og um barnið veksur sum væntað. Útfrá mátingunum verður burðardagur eisini mettur. Fyri at fáa bestu góðsku verður viðmælt, at tú verður skannað í millum viku 25-30.
Við í prísinum er ein skrivlig frásøgn, 3 sv/hv myndir, 3 litmyndir og ein teldupost við øllum myndunum, ið verða tiknar undir skanningini. Einki garanti er fyri at fáa andlitsmynd.”
Líka frá fyrsta sekundi, at myndin kom uppá skermin sóu vit barnið soo týðiligt. Hetta var sooo óveruligt!! Altso tað er slett ikki til at greiða frá. Eg veit ikki hvat eg hevði vantað, men at tað var so klárt og at smálutirnir sóust so væl, hevði eg ikki roknað við. Og tað tók ikki langa tíð fyri hana at vátta, at hetta var ein didda!! Juhuuuuu, so vóru allar ljósareyðu troyggirnar og annað ikki til onga nyttu.
Vit hildu okkum síggja hvørjum hon líktist og tað heila. Nú eg eisini havi sæð 3D myndir hjá øðrum, har tey hava tikið eina mynd tá barnið er komið út, og samanborðið tað við 3D myndina, so er tað ótrúligt so nógv tað líkist. Tað er púra vilt, hvat tøknin kann í dag.
Lítla goggan og eg, báðar líka mageligar.
Tað var ein sonn uppliving at síggja hetta lívið í búkinum. Vit sóu hvussu hon viðhvørt hugdi og vit fingu eisini eitt stórt smíl. Eg fekk bara hug at skrikkja hana úr skerminum. Altso hon var fitt at síggja.
Bodil dugdi eisini so væl at greiða frá hvat vit sóu og fortaldi eisini hvat hon var mett at viga osf. Enn einaferð bleiv alt so veruligt. Vit sóu fimm fingrar á hvørjari hond og fingu játta at alt sá gott út.
So forvitin sum eg eri, spurdi eg Bodil eina rúgvu. Hon hevur nú haft SNÝÐIÐ í trý ár og undirtøkan hevur verið sera góð heilt frá byrjan. Hon greiddi frá at tað í byrjanini vóru flest sum komu til 3D/4D skanning, men eftir hondini eru tað eisini nógv pør, ið koma til eina tryggleika skanning, sum kann fáast longu frá 6 viku av burðartíðini. Tað kann nemliga sýnast leingi at skula bíða, at sleppa til skanning á sjúkrahúsinum. Tí hevur Bodil eisini millum annað, verið við til at fortalt komandi foreldrum at tey vanta sær tvillingar. Tað hava verið nógvar stuttligar og minnisríkar løtur í Snýðinum, sigur Bodil.
Um tú ynskir at vita meira um SNÝÐIÐ, kanst tú lesa meira umvegis Heimasíðuna ella Facebook síðuna hjá SNÝÐIÐ. Vit vilja heilt sikkurt viðmæla øllum til at taka av hesum møguleikanum. Um vit vóru spent áðrenn, so veit eg ikki hvat vit eru nú. Hetta var ein so fantastisk uppliving!!
M&K


text:
Í tættari kapping gjørdist STØKK vinnarar av Fimleikafagnaðinum 2011.
Fimleikasambandið skipaði aftur í ár fyri Fimleikafagnaði í Norðurlandahúsinum, aftaná ein steðg í 3 ár.
Feløgini, ið luttóku vóru:
HF, sum lýsti evnið "Tær sjey deyðsyndirnar"
Flog, sum lýsti evnið "Ein dreymur"
Ljósið, sum lýsti evnið "Snjóhvíta"
Støkk, sum lýsti evnið "Føroyskar sagnir".
Av tí at evnið í ár var frítt, vóru framførslurnar hjá feløgunum sera ymiskar, og beinanvegin sást, at tað fór at vera torført at finna ein vinnara, tí kappingin var so jøvn.
Spenningurin var sera stórur millum luttakararnar, meðan bíðað varð eftir úrslitinum, og tá samanum kom gjørdist Støkk nr. 1!
kelda: stokk.net


text: Svalbarð (á norskum Svalbard) er norskur oyggjaflokkur norðuri í Íshavinum. Svalbarð hevur umleið 2650 íbúgvar. Størstu búplássini eru Longyearbýurin, Barentsburg og Ný Ålesund. Skúlar eru á teim flestu búplássunum. Fyrr var stór loðdýraveiða í oyggjunum, men einasta vinna nú er námsvinna. Russar hava nøkur kolanám í Spitsbergen. Kanningarstøðir eru í oyggjunum. Sýslumaður stjórnar oyggjalandinum. Serstakar reglur eru í gildi, til dømis skal einki hervald vera. Lítil skattur fær arbeiðsfólk at fara til Svalbarðs. 60 prosent av Svalbarði eru undir jøklum. Skógur veksur ikki í arktiskum veðurlagi. Bara dýr, sum hava lagað seg eftir viðurskifunum, eru har: hvítabjørn, roysningur, tjúrur, kópur, rípa, fjallarevur og svalbarðsrein. Ansað verður væl eftir viðkvomu náttúruni. Ferðafólkini verða alt fleiri, og tey eru havd undir strongum eftirliti.


text:
Tað fyrsta tú renir teg í tá tú kemur út á Heystframsýningina er ein gipsmynd av Palla Gregoriussen, ið stendur fremst í eini røð av andlitsmyndum eftir Hans Paula Olsen. Av teimum fýra høvdunum, sum eru á framsýningini, er henda av Palla tann einasta, sum er av einum persóni, ið hvørki hevur verk við sjálvur á hesi framsýning, ella hevur tætt samband við listafólkið.
Sjálvur var Palli til staðar, tá framsýningin læt upp, so her er eitt høvi at samanbera útgávuna hjá Hans Paula Olsen við originalin.
Listaverkini hjá Palla eru annars ikki so fá. Hann er meistarin, ið er kendur út um landoddarnar fyri sínar sínar bygningar, og hann hevur gjørt tekningar til fleiri bøkur, bæði við tekningum við føroyskum motivum, útlendskum motivum, fyri ikki um at tala stórfingna verkið um føroysku kirkjurnar. Forlagið í Støplum hevur givið flestu bøkurnar hjá Palla út.


text:
Seinastu dagarnar hava sendifólk verið á vitjan í Føroyum, og sum áður nevnt, gekk leiðin til Runavíkar mikudagin, har tey, millum annað, vóru boðin til ábit á Eysturoyar Røktar- og Ellisheimi.
Hesa løtuna, tey steðgaðu á Ellisheiminum, var ymiskt á skránni, og millum annað framførdu smágentur í estetiskum fimleiki teirra seriu frá farna kappingarári.
27.06.2011
Sýndu fram fyri sendifólkunum
Seinastu dagarnar hava sendifólk verið á vitjan í Føroyum, og sum áður nevnt, gekk leiðin til Runavíkar mikudagin, har tey, millum annað, vóru boðin til ábit á Eysturoyar Røktar- og Ellisheimi.


text:
Orð: Alice Hawthorne
Týtt: Kajfinn Hammer
1. Milt, sum ein eingil, ið talar
troystarrík orð blíð og sæl,
ljóðar ein rødd til mítt hjarta:
“Lurta, og alt verður væl,
vænta, at myrkrið skjótt hvørvur,
stormurin hæsar skjótt av!
Vænta ein sóldag í morgin!
Hvíl í teim lyftum, Guð gav!”
Niðurlag: Signaða vón, sum mín sál fekk í lut,
fríar mítt hjarta í trúnni á Guð!
2. Og tá tín sál kennir trega,
alt tykist vónleyst og svart,
náttmyrkrið sígur um lív títt
og ongan útveg tú sært,
tá hoyrist hin vónríka røddin:
“Lurta, og lat upp títt sinn,
tú fært ein sóldag í morgin,
lovar tú Jesusi inn!
3. Tær verður boðin ein framtíð,
brotin er myrkursins makt;
sigrandi Jesus gekk vegin,
alt Honum er undirlagt!”
“Kom” – ljóðar kallandi røddin,
“balsam er fyri títt sinn!
Tú fært ein sóldag í morgin,
lovar tú Jesusi inn!”


text:
Seinastu tíðindi
Felags heystsangløta í Tofta skúla
Góður renningardagur í Tofta skúla
Altjóða læraradagur 2018
BROYTING!! Vegna vánaliga veðurforsøgn, verður renningardagurin mikudagin 10. oktober
Tofta kvøldskúli 18/19
Fundarfrásøgn frá skúlastýrisfundi 13.juni2018 kl 19:30
Síðsti skúladagur hjá 10. flokki í Tofta skúla
Í góðveðrinum fríggjadagin 1. juni var síðsti skúladagur hjá 10. flokki. Í hesum sambandi skipaði 10. flokkur fyri ymiskum tiltøkum fyri næmingar, lærarar og námsfrøðiligar stuðlar.
Eins og undanfarin ár, byrjaði dagurin við at 10. flokkur bjóðaði lærarum og námsfrøðilugum stuðlum morgunmat, síðan skipaðu næmingarnir morgunsangin á sín hátt.
Tá ið morgunsangurin var liðugur, fóru allir næmingarnir inn í høllina at hita upp, áðrenn teir fóru niðan á Svangaskarð til eina fjølbroytta og stuttliga postagongd ella postarenning. Millum avbjóðingarnar á postunum kunnu nevnast posarenning, straffikpping, at minnast lutir, sum vóru goymdir undir einum klæði, boðrenning og ikki minst togtogan. Næmingarnir hugnaðu sær óført.
Tá postarenningin var liðug, fingu øll grillaðar pylsur og sunkist, sum lærararnir hjálptu næmingunum í 10.flokki at grilla.
Dagurin endaði við tí altíð undirhaldandi og spennandi fótbóltsdystinum millum lærarar og 10. floks næmingar. Dysturin í ár var einki undantak, spenningurin og undirhaldið var í hæddini allan dystin á tamb. Í fleiri ár hevur fótbóldsdysturin verið rættiliga javnur, so var eisini í ár. Aftur í ár vóru næmingarnir við yvirlutan og vunnu dystin við 4 málum ímóti 3.
Fleiri myndir síggjast her!


text:
Lag: Magga Magga mín
Eg dyrkaði sum yngri gymnastikk,
men sló meg seinri uppá erotikk,
tað skuldi eg bert ongantíð havt gjørt,
nú haldi eg, at tað var púra ørt.
Eg hestin kláraði í fyrsta hol,
tað kravdi bæði øvilsi og tol,
í tognum kom eg upp í stívan kvart,
tá mól, og fyri eygunum varð svart.
Mær dámdi bæði bukk og plint og barr,
og ikki var eg nakrantíð til narr;
á barrini eg hevði serligt skil,
har havi eg nú síðan hildið til.
Men hjúnarband mítt vendi øllum um,
eg sigi ikki, kona mín er dumm,
hon fatar bara ikki gymnastikk,
og hon er eftir mær hvørt eygablikk.
Tí tá tey settu lingiadulið,
tá var eg líka við at sleppa við,
men kona mín hon segði: “Korta nei,
í Stockholm verður gøtan tær ov breið.”
Tit ungu sum nú sita her um borð,
tit lýði nú á míni vísdómsorð:
At um tit hava hug til gymnastikk,
erfaring mín er : ongan erotikk!


text:
- Tíðindi, mentan og ítróttur
Mæla til at fiska minni tosk
ICES, sum er altjóða havgranskingarstovnurin, mælir til, at tað ikki verða fiskað meira enn 674.678 tons av toski í Barentshavinum í 2019.
Hetta eru 100.000 tons minni, enn kvotan er í 2018.
Toskurin í Barentshavinum er minkaður skjótt. Í 2013 var kvotan har ein millión tons. Nú í ár er hon 775.000 tons.
Stóru kvoturnar seinastu árini byggja á árgangirnar 2004 og 2005. Men seinni er minni komið undan, og tað sæst nú aftur í tilmælinum hjá ICES.
Eisini hýsukvotan í Barentshavinum skal minka, sigur ICES. Hon skal úr góðum 200.000 tonsum í ár niður í góð 150.000 tons næsta ár.
Noreg og Russland áseta toskakvotuna og hýsukvotuna fyri 2019 í oktober í ár.
Føroyska toskakvotan og føroyska hýsukvotan í Barentshavinum minkaðu 12,5 prosent í ár sammett við 2017.
Sí eisini


text:
- Tíðindi, mentan og ítróttur
Ríkisfelagsskapurin má endurnýggjast
Tak niður
Poul Michelsen legði sum heild stóran dent á uttanríkispolitikk og sambandið millum Danmark og Føroyar í formansrøðuni á landsfundinum hjá Framsókn. Hann segði, at Føroyar eiga at fara burturúr ríkisfelagsskapinum og síðani finna ein annan máta at samstarva við Danmark. Eitt samstarv, ið serliga snýr seg um verju, trygd og valuta.
Gestarøðari á landsfundinum hjá Framsókn var Claus Kragh, evropa-redaktørur hjá danska net-miðlinum Mandag Morgen. 25. apríl skrivaði Kragh eina oddagrein í Mandag Morgen, har hann undir yvirskriftini "Tíðin er komin til ríkisfelagsskapin 2,0" lýsti støðuna í ríkisfelagsskapinum og tørvin á at endurnýggja henda felagsskap.
Claus Kragh heldur, at Føroyar eru væl fyri at taka sjálvstýri, og støða má takast til eitt nýtt slag av sambandi millum Føroyar og Danmark. Men samstundis broytist Evropa og verjustøðan í heiminum seg eisini, og tí fer evropeiskt samstarv at hava ein stóran leiklut - bæði fyri Føroyar og Danmark.
Hoyr samrøðu, sum Lív Mikkelsen gjørdi við Claus Kragh, við at trýsta á pílin undir myndini.
Sí eisini


text:
Líknandi greinar
Jørgen Niclasen spyr Høgna Hoydal um uppboðsølu
Jørgen Niclasen setir fram munnligan fyrispurning til Høgna Hoydal um uppboðsølu. Spurningurin verður svaraður á tingfundinum mikudagin. Munnligur fyrispurningur til Høgna Hoydal, landsstýrismann viðvíkjandi uppboðssølu av fiskirættindum 1. Hevur landsstýrimaðurin ætlanir um at útiloka ávís reiðarí frá at bjóða á uppboðssølu av fiskirættinum 2. Um, ja, ætlar landsstýrismaðurin er gera tað umsitingarligt ella kemur landsstýrismaðurin Les meira…
Her fleiri myndir av Súluni frá Kósakajini
Langt síðani ein hevur verið á Kósakajuni, men eg fór mær ein biltúr oman at taka myndir av Súluni. Her nakrar myndir av hesum vakra fuglinum, sum hevur spælt sær á Vágni í allan morgun. SáH
Yvirlýsing: Verkfallsrætturin skal ikki rørast
Í viðmerkingunum til ólavsøkurøðu løgmans, verður boðað frá, at samgongan umhugsar at skerja verkfallsrættin hjá fakfeløgunum. Á fundi í Fakfelagssamstarvinum í síðstu viku samtyktu tey seks feløgini, at koma við hesi yvirlýsing um verkfallsrættin: Rætturin at samráðast frítt, og rætturin at fara í verkfall eru vunnin gjøgnum hart stríð og drúgvar samráðingar. Fakfeløgini í fakfelagssamstarvinum, Les meira…


text:
Í kvøld var frumframsýning av leikinum Bugsy Malone í Løkshøll. Tað eru 10. floks næmingar úr Tofta og Runavíkar skúlum, sum framførdu leikin sum part av verkætlanini í 10. flokki.
Næmingarnir vístu við leikinum fjølbroyttar dygdir, tey spældu sjónleik, sungu, dansaðu og spældu tónleik, smíðaðu pall og gjørdu búnar, og skipaðu fyri marknaðarføring av leikinum.
Noomi Reinert og Ásbjørn Berthelsen lærarar høvdu høvuðsárbyrgdina av leikinum.
Tað var ein sonn fragd at síggja og hoyra fjøldina av ungum og dugnaligum næmingum. Leikurin var fjølbroyttur og sera nógv hendi á pallinum. Sangirnir vóru fangandi, og stuttligu løturnar nógvar.
Leikurin verður sýndur 1. til 5. februar hvørt kvøld kl. 19.00, atgongumerki eru til keyps á www.loksholl.fo.
Myndir: Birita Hansen


text:
Evangeliið eftir Lukas, kapittul 20
Ráðið spyr um Jesu vald, Jesus spyr aftur ímóti
v1
Og tað bar so á ein dagin, meðan hann lærdi fólkið í halgidóminum og bar fram gleðiboðskapin, at høvuðsprestarnir og hinir skriftlærdu saman við hinum elstu fóru til hansara;
v2
og teir talaðu til hansara og søgdu: «Sig okkum, av hvørjum valdi gert tú hetta, ella hvør er tað, sum hevur givið tær hetta valdið?»
v3
Men hann svaraði og segði við teir: «Eg vil eisini seta tykkum ein spurning; sigið tit mær:
v4
Dópur Jóhannesar, var hann frá himni ella frá monnum?»
v5
Men teir samráddust sín ámillum og søgdu: «Um vit siga: «Frá himni;» tá man hann siga: «Hví trúðu tit honum tá ikki?»
v6
Men um vit siga: «Frá monnum;» tá man alt fólkið steina okkum; tí at tey eru vís í, at Jóhannes er ein profetur.»
v7
Og teir svaraðu, at teir vistu ikki, hvaðan hann var.
v8
Og Jesus segði við teir: «So sigi eg heldur ikki tykkum, av hvørjum valdi eg geri hetta.»
Teir óndu víngarðsmenninir
v9
Men hann tók til at tala við fólkið hetta líknilsi: «Ein maður plantaði ein víngarð og læt víngarðsmenn fáa hann til leigu og fór so út av landinum og var burtur eitt langt skifti.
v10
Og tá ið tíðin kom, sendi hann ein húskall til víngarðsmenninar, fyri at teir skuldu lata hann fáa nakað av fruktum víngarðsins; men víngarðsmenninir bardu hann og sendu hann burtur við tómum hondum.
v11
Og aftur sendi hann ein annan húskall; men teir bardu eisini hann og háðaðu hann og sendu hann burtur við tómum hondum.
v12
Og uppaftur sendi hann hin triðja; men eisini hann meinslaðu teir og kastaðu hann út.
v13
Men víngarðsins harri segði: «Hvat skal eg gera? Eg vil senda elskaða son mín; teir munnu fara at hava fyrilit fyri honum.»
v14
Men tá ið víngarðsmenninir sóu hann, løgdu teir ráð upp saman og søgdu: «Hatta er arvingin; lat okkum drepa hann, fyri at vit kunnu fáa arvin!»
v15
Og teir kastaðu hann út um víngarðin og drópu hann. Hvat man nú víngarðsins harri gera við teir?
v16
Hann skal koma og týna hesum víngarðsmonnum av lívi og geva øðrum víngarðin.» Men tá ið teir hetta hoyrdu, søgdu teir: «Tað verði aldri!»
v17
Men hann hugdi upp á teir og segði: «Hvat er tá hetta, sum skrivað er: «Steinurin, sum smiðirnir vrakaðu, hann er vorðin aðalhyrnissteinur».
v18
Hvør tann, ið fellur um henda steinin, skal sora seg sundur; men tann, ið hann fellur á, skal hann smildra.»
v19
Og hinir skriftlærdu og høvuðsprestarnir ætlaðu at leggja hendur á hann tá í stundini; men teir óttaðust fyri fólkinum; tí at teir skildu, at hann talaði hetta líknilsið um teir.
Skattapeningurin
v20
Og teir góvu gætur eftir honum og sendu út njósnarar, sum skuldu látast at vera rættvísir, fyri at teir kundu seta hann fastan í orðum, so at teir kundu geva hann upp til yvirvøldina og í hendurnar á landshøvdinganum.
v21
Og teir spurdu hann og søgdu: «Meistari, vit vita, at tú talar og lærir beint og gert ongan mannamun, men at tú lærir Guðs veg í sannleika.
v22
Er tað okkum loyviligt at gjalda keisaranum skatt ella ikki?»
v23
Men við tað at hann kendi fals teirra, segði hann við teir:
v24
«Sýnið mær ein denar! Hvørs mynd og yvirskrift hevur hann?» Men teir søgdu: «Keisarans.»
v25
Men hann segði við teir: «Gevið tá keisaranum tað, sum keisarans er, og Guði tað, sum Guðs er!»
v26
Og teir kundu ikki seta hann fastan í orðum, so fólkið hoyrdi; og teir undraðust á svar hansara og tagdu.
Saddukearar spyrja um uppreisn
v27
Men nakrir av Saddukearunum, teimum, sum siga, at eingin uppreisn er til, komu til hansara og spurdu hann og søgdu:
v28
«Meistari, Móses hevur skrivað okkum tað boðið, at um ein giftur bróðir hjá onkrum doyr og hann er barnleysur, tá skal bróðir hansara taka konuna og reisa upp bróður sínum avkom.
v29
Nú vóru tað sjey brøður; hin fyrsti tók sær konu og doyði barnleysur.
v30
Somuleiðis hin annar.
v31
Og hin triði tók hana, og líkaleiðis eisini teir sjey; teir lótu ikki børn eftir seg og doyðu.
v32
Seinast doyði eisini konan.
v33
Kona hvørs teirra verður hon nú í uppreisnini? Tí at teir allir sjey hava havt hana til konu.»
v34
Og Jesus segði við teir: «Børnini av hesi verøldini giftast og verða burturgift;
v35
men tey, sum verða hildin verðig at fáa lut í hini verøldini og uppreisnini frá deyðum, tey hvørki giftast ella verða burturgift;
v36
tey kunnu heldur ikki doyggja meir, tí at tey eru einglum lík og eru Guðs børn, við tað at tey eru uppreisnarinnar børn.
v37
Men at hini deyðu rísa upp, tað hevur eisini Móses sýnt í søguni um tornarunnin, har sum hann kallar Harran Guð Ábrahams og Guð Ísaks og Guð Jákups.
v38
Men hann er ikki Guð teirra deyðu, men teirra livandi; tí at fyri honum liva øll.»
v39
Men nakrir av hinum skriftlærdu svaraðu og søgdu: «Meistari, tú talaði væl!»
v40
Og teir tordu ikki meira at seta nakran spurning fyri hann.
Jesus spyr teir um Messias
v41
Men hann segði við teir: «Hvussu kunnu tey siga, at Kristus er sonur Dávids?
v42
Tí at sjálvur Dávid sigur í sálmabókini: «Harrin segði við Harra mín: Set teg við mína høgru lið,
v43
til eg leggi fíggindar tínar sum fótskammul fyri føtur tínar.»
v44
Dávid kallar hann tá harra, og hvussu kann hann tá vera sonur hansara?»
Varið tykkum fyri teim skriftklóku
v45
Men meðan alt fólkið hoyrdi, segði hann við lærusveinarnar:
v46
«Varið tykkum fyri hinum skriftlærdu, sum fegnir vilja ganga í síðum klæðum og sum tað líkar væl at verða heilsaðir á torgunum og at hava teir fremstu sessirnar í samkomuhúsunum og tey ovastu sætini í veitslunum;
v47
teir sum oyðeta húsini hjá einkjum og á kvamsvís halda langar bønir. Teir skulu fáa tess strangari dóm.»


text:
Næstan fimta hvørt danskt barn verður rakt av passivari royking
Statens Institut for Folkesundhed í Danmark hevur kungjørt úrslitið av eini kanning, sum hevur heitið "Danske børns sundhed og sygelighed".
Ein partur av kannigini vísur, at 18% av donskum børnum vera ávirkað av passivari royking heima við hús.
31. mai er heimsins tubbaksfríi dagur
”World Health Organization” skipar 31. mai - á hvørjum ári - fyri heimsins tubbaksfría degi.
Úrslitið av donsku kanningini vísur, at tað er neyðugt at varpa ljós á passiva royking, og at børn – í stóran mun - vera rakt og ávirkað av passivari royking.


text:
Blog
Joe Kubert – tegneserietegneren
Joe Kubert er ein amerikanskur tekniraðsteknari, ein av teimum sum var við tá tekniraðir enn ikki vóru vanligar í handlunum. Hann fekk longu arbeiði sum tekniraðsteknari sum 12 ára gamal, eftir at hava víst sínar tekningar fyri einum tekniraðsstudio í Manhattan.
Um okkara leiðir er hann kendur fyri at tekna fyri DC Comics og ikki minni fyri sína dynamiska útgávu av Tarzan-figurinum.
Forlagið Dark Horse hevur uppafturprentað alt tað, sum Kupert hevur teknað av Tarzan. [amazon_link id=”1593074174″ target=”_blank” ]Tarzan – the Joe Kubert Years, volume three[/amazon_link] er eitt av heftunum, og tað kann anbefalast at lesa.
Í 2009 gav Kubert út eina vakra lærubók at tekna eftir livandi modellum, og í hesum føri av fólki: ]How to draw from life[/amazon_link].
no images were found
Hann er føddur í 1926 og teknaði 6 dagar um vikuna, eisini á gamalsaldri. Hann doyði í 2012 næstan 86 ára gamal.
Joe Kubert rak The Kubert School í New Jersey, ið man vera ein tann frægasti tekniraðsskúlin, ið er til. Tveir av hansara synum- Adam and Andy Kubert – undirvísa og reka í dag skúlan. Teir eisini eru av bestu tekniraðsteknarum og hava teknað t.d. Superman og Batman.


text:
Kvinnurnar: A-liðið yvirhálaði við 4-1 sigri á meistarunum
Lagt var upp til ein torføran dyst, tá A-liðið hjá okkum tóku ímóti Ebstr/Skála, sum seinasta ár átti fyrsta pláss í deildini. Bæði liðini løgdu nógv fyri, men hóðast liðini bæði deildust um bóltin frá byrjan, sá skjótt út til at útiliðið ætlaði sær avstað við øllum.
Eftir horna úr vinstru síðu er ein Ebstr/Skála kona hægst, og stútar bóltin í netið til 0-1. Hóðast vit løgdu nógv fyri, sá ikki út til at tað fór at eydnast okkum at koma uppá javnt aftur. Stutt fyri hálvleik kemur tó eitt innlegg úr høgru, sum Margit beinir beint omanfyri.
Beint eftir hetta, sneiður Sissal seg rundan um tvær av verjuleikarunum, áðrenn hon hegnisliga trillar bóltin í netið, so at støðan var 1-1, tá fari var til hálvleiks.
Óvist er, hvat var sagt í hálvleikinum, men hvat tað so enn var, so tyktist tað at rigga. Vit áttu alt sum var eftir av dystinum. Bara einaferð var við at gerast farligt á okkara hálvu, men Bjørk bjargaði støðuni við einari takling, sum eisini kostaði henni eitt gult kort, og gav útiliðinum eitt fríspark í góðari støðu.
Frísparkið hevði Ebstr/Skála tó helst vilja verið fyri uttan, tí tá ið av tornaði, bjargaði Sesilia í okkara máli, og sendi bóltin beint útaftur, har hann endaði fyri beinunum á systrini Barbaru, sum uttan stórvegis trupuleikar sendi hann í málið til 2-1.
Restina av dystinum átti unga og evnaríka Sissal, sum við sínum 15 árum var nógv yngst á liðinum. Ferð aftaná ferð vísti hon síni framúr fótbóltsevni, og síðsta korterið av dystinum megnaði hon at fáa tvey mál afturat tí, hon longu hevði fingið í fyrra hálvleiki. Fyrra málið var snýtti hon mótstøðuna, og lyfti bóltin spakuliga uppum málmannin, og aðruferð var hon spæld leys av Margit. Endaliga úrslitið gjørdist sostatt ein 4-1 sigur til A-liðið, sum harvið tók oddasessin frá B-liðinum.
Sigast kann ikki annað, enn at okkara lið var sera væl samansett. Tær gomlu garvaðu vóru sera tryggar í sínum spæli, og stuðlaðu teimum ungu í at spæla tann góða fótbóltin vit sóðu í dag. Umframt Sissal, sum spældi ein brand dyst og skoraði hattrick, havi eg hug at nevna Bjørk, sum spælir í miðverjuni við einari rutinu, sum er nógv eldri enn hennara aldur, og átti hon sín stóra leiklut í, at Ebstr/Skála bara fekk tað eina málið.
Eftir stigatalvuni á heimasíðuni hjá FSF, eiga vit nú bæði fyrsta og annað pláss í næstbestu deildini hjá kvinnum, so ikki kann sigast annað enn at tað verður spennandi at fylgja við, hvussu kappingarárið fer at hilnast.
Skrivað hevur Jana Jacobsen


text:
So er snórurin kliptur fyri fyrstu pizza-matstovuni í Hoyvík
Mentan06-11-2017 - 21:03 - Jóanis Albert Nielsen
Í kvøld var ein móttøka fyri fyrstu pizza-matstovuni í Hoyvík, tað vóru vinir og kenningar hjá teimum ið opna fyrstu matstovuna í Hoyvík ið vóru bjóðaði.
Tað var Annika Olsen borgarstjóri ið klipti snórin til Tino & His Pizza.
Eigarnir av matstovuni skrivaðu soleiðis fyrr í dag: So er tađ í kvøld, at vit hava eina lítla samankoming fyri vinum og kenningum. Í morgin opna vit tó dyrnar fyri øll tykkum. Vit gleđa okkum til at borđreiđa tykkum viđ lekrum pitsum og vónandi eitt petti av hugna og eina góđa uppliving afturviđ.
Vitja Facebook síðuna hjá matstovuni her.


text:
Orð og lag: Stuart Townend og Mark Edwards
Týtt: Zacharias Zachariassen
Upprunaheiti: There is a hope
Tað finst ein vón, sum brennur djúpt í mær,
hon veitir megi mitt í sorg og sút.
Ein bjartan dýrdarglotta trúareygað sær,
sum rekur ivan út.
Í Kristusi mín synd er bøtt,
Hann kemur aftur, kemur skjótt.
Mín djúpi longsil og mín hjartans trá
er tær at vera hjá!
Tað finst ein vón, sum lívgar byrðað bróst,
ein troystarkelda fyri tunglynt sinn’.
Í heimsins djúpa myrkri vónin ger alt ljóst,
har Jesus sleppur inn.
Í líðing nú, í ótta tá,
Hann dirvi gav at halda á.
Ja, tryggur í Hans ørmum eri eg,
teir heim nú bera meg.
Tað finst ein vón, sum royndir lívsins stóð,
sum hevjar eygað upp um grøv og deyð,
har eg skal skoða Hann, sum leið og læt sítt blóð,
og dýrdina Hann beyð.
Tá endar sorg og líðing svár,
og turkað verður burt hvørt tár.
Mín sál skal kenna sanna gleði, gleim,
tí hon er komin heim!


text:
Orð og lag: Ira Forest Stanphill
Týtt: Árni Jacobsen
Upprunaheiti: Room at the cross for you
1. Við krossin, har Frelsarin leið,
er eitt skýli, sum svíkja skal ei.
Í tí blóði, sum rann,
sum frá synd reinsa kann,
mong sálin sær ævigu frelsuna fann.
Niðurlag: Við krossin er rúm til tín,
við krossin er rúm til tín.
Tó at mong funnu læ
við Golgata træ,
er við krossin enn rúm til tín.
2. Um mong hava funnið tað stað
og har gjørdust í sál síni glað,
ja, so bíðar hann har,
heimsins frelsari, tær,
við krossin, har syndaskuld tín goldin varð.
3. Hin frelsarahondin, hon ber,
og hans kærleiki ævigur er.
Um so sól gyllir leið,
ella myrkrið seg seig
um vegin, so svíkur tín frelsari ei.


text:
Viðurskiftini hjá føroyskum fangum eru ikki í lagi
Í orðaskifti við forsætisráðharran í dag tók Sjúrður Skaale støðuna hjá føroyskum fangum upp. Hon er ikki nóg góð, og tað ásannaði danski forsætisráðharrin eisini. Hann gav tó einki ítøkiligt lyfti um ábøtur.
Her kanst tú síggja kjakið millum Sjúrð Skaale og Lars Løkke Rasmussen:
http://www.ft.dk/webtv/video/20151/salen/31.aspx?i=2015-12-15T13:31:16
Spurnatímin
Tíðindi
2018/09/07
Stjórnin vil brúka 15 mió. til at økja kunnleikan, og borgarar skjóta upp, at Ríkisfelagsskapurin skal á tímatalvuna. Alt í samsvari við tað, Javnaðarflokkurin leingi hevur virkað fyri.
les meir
2018/06/20
Nógv bendir á, at eitt altjóða veiðibann er ávegis. Bannið fevnir millum annað um veiðu eftir lunda og álku, og hetta kann raka Føroyar umvegis danska limaskapin í altjóða avtalu. – Eg fari at gera
les meir
RSS


text:
Danjal av Rana 09.10.2018 (15:43)
Kann vænta sær bót fyri ferðsluóhapp
Ein 24 ára gamal maður kann vænta sær eina stóra bót fyri eitt ferðsluóhapp í Trongisvági í januar 2016.
Hann er ákærdur fyri at koyra uttan koyrikort og loyvi at koyra, fyri at hava koyrt alt ov skjótt og fyrilitarleyst og fyri at hava gjørt eina vandamikla yvirháling.
Hendan dagin vóru tað fleiri ungir mans, sum vóru á veg úr Hvalba til fótbóltsvøllin við Stórá í Trongisvági at venja fótbólt. Teir fóru í fleiri upp á Tvøroyri, og onkrir teirra løgdu fótin liggja í so tungt á spitaranum.
Serliga tann ákærdi og ein annar koyrdu skjótt eftir kolavegnum í Hvalba. Tann fremri vinmaðurin vildi ikki reiðiliga lova aftara framm um, men at enda yvirhálar ákærdi vinmannin høgrumegin við. Hetta er eitt av lógarbrotunum, sum hann er ákærdur fyri.
Komnir gjøgnum tunnilin halda teir fram við høgari ferð út eftir móti Trongisvági. Komnir út móti viðarlundini setir skuldsetti ferðina upp, men stutt seinni missir hann tamarhaldi á bilinum. Bilurin tekur í bilverjuna og fer á rull eftir vegnum og endar at enda niðanfyri vegin. Bilførarin verður slongdur úr bilinum og fær stóran skaða í óhappinum. Hann verður funnin 11 metrar frá bilinum. Ein annar ungur maður var í bilinum, men hesum slapp frá óhappinum uttan stórvegis skaða.
Skuldsetti møtti í rættinum í dag, men orsaka av álvarsomu skaðunum, sum hann fekk í óhappinum, minnist hann einki frá degnum. Fleiri vitni vóru tí biðin um at greiða frá.
Ein teirra var ungi maðurin, sum sat í bilinum. Hann sigur, at bilurin kom kanska ov langt út í høgru síðu og rakti tí onkra kullu við vegjaðaran, og tí misti bilførarin tamarhaldið á bilinum.
Tveir aðrir ungir mans, sum koyrdu teir báðar næstu bilarnar, greiddu eisini frá túrinum. Teir váttaðu, at teir koyrdu nakað skjótt, bæði eftir kolavegnum og út móti Trongisvági. Teir kundu tó ikki siga nakað um, júst hvussu skjótt ákærdi koyrdi, tá hann rendi á, men mettu, at hann mundi koyra væl yvir 100 kilometur um tíman.
Ákærin førdi fram, at óhappið í sær sjálvum vísir, at bilførarin hevur koyrt fyrilitarleyst, at vitni hava váttað, at hann yvirhálaði høgrumegin og at vitnini eisini váttað, at hann koyrdi alt, alt ov skjótt. Hon bað tí um at maðurin fær 7.000 krónur í bót.
Verjin helt hinvegin, at hóast illa bar til at noktað, at hann hevði koyrt fyrilitarleyst og yvirhála høgrumegin, so var ógjørligt at siga nakað neyvt um, hvussu skjótt ákærdi koyrdi. Tí helt hann ikki, at talan kundi vera um meiri enn 5.000 krónur í bót.
Umframt bótina, hevur ákærdi longu rindað eitt endurgjaldskrav frá einum tryggingarfelagið fyri bilverjuna.
Dómur fellur í næstu viku.
24 ára gamli maðurin breyt báðar armarnar og mjødnina, umframt at hann fekk ein løst í høvdið í ferðsluóhappinum. Í dag hevur hann tað gott.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fríggjadagin 17. august, vitjaði BUBU á EFFO á Strondum.
BUBU undirhelt og sang nakrar sangir, áðrenn hann, saman við fleiri øðrum súkklarum, settist við súkkluna og setti leiðina ímóti Runavíkini.
Nógv børn vóru møtt at síggja BUBU. EFFO bjóðaði sleikisneis og sunkist til børnini ímeðan vaksin fingu kaffi, te og smákøkur.
Átakið við BUBU er ein verkætlan at savna pening inn til Barnabata, Sinnisbata og Bláa Kross, ið arbeiða við fyribyrgjandi tiltøkum fyri børn og ung.
Nakrar myndir frá løtuni við EFFO síggjast í myndasavninum.


text:
LISTAFÓLKALØN - Nýggj kunngerð um Mentanargrunn Landsins við slóðbrótandi broytingum.
- 15 Dec 2017
- - LISA
Tíðindaskriv
LISTAFÓLKALØN - Nýggj kunngerð um Mentanargrunn Landsins við slóðbrótandi broytingum.
Tann 13.12.2017 kom í gildi nýggj kunngerð fyri Mentanargrunn Landsins.
Broytingin hevur til endamáls at bøta um korinini hjá yrkislistafólkum.
Listafólkasamband Føroyar fegnast um, at í kunngerðini eru tríggjar avgerandi og slóðbrótandi broytingar:
Skilgreinan: “Yrkislistafólk eru tey, sum hava lokið viðurkenda yrkisfakliga útbúgving ella hava samsvarandi royndir innan listaliga økið.”
Tað er møguligt at fáa listafólkaløn vegna listaliga fakligheit ella royndir og ikki bert til verkæltan ella verkevni.
Faknevndir verða settar at meta um umsóknirnar til listafólkaløn.
Listafólkasamband Føroya átalar at lønin ásett í kunngerðini
Listafólkalønin er ásett í kunngerðini. Tað vil siga at listafólkalønin er óbroytilig, og tekur harvið ikki hædd fyri starvsaldri og útbúgvingarstøði.
Listafólk eiga, eins og øll onnur alment sett, at hava rætt til løn, ið svarar til fakliga útbúgving og royndir.
Listafólkasamband Føroya tekur ikki undir við, at lønin á listaøkinum skal vera óbroytilig og ásett í eini kunngerð.
Vinaliga Listafólkasamband Føroya
Marita S. Dalsgaard, forfólk
Hansina Iversen, næstforfólk
Jóhan Martin Christiansen, nevndarlimur
Listafólkasamband Føroya átalar at lønin ásett í kunngerðini


text:
Dávid Arnold Hjelm
08.09.2014 - 03:37
Ítróttur > Ítróttur > Fótbóltur
Portalurin er á Tórsvølli og vit fara at fylgja gongdini.
Føroyar - Finnland
1 min: Dysturin er bríkslaður ígongd
7 min: Leikar nokkso javnt á fyrstu løtuna
11 min: Finnar hava havt trý skot móti málinum seinastu minuttirnar
18 min: Finnar hava akkurát havt ein risa møguleika, men Gunnar bjargar
23 min: Føroyingar hava trýst seinastu løtuna
27 min: Finnar hava havt enn ein risa møguleika, men Gunnar bjargar við einari fantastiskari refleks bjarging
37 min: Perparin Hetemaj hevur fingið gula kortið
41 min: Christian Holst hevur lagt Føroyar á odda, støðan er 1-0 á Tórsvølli
45 min: Dómarin hevur bríkslað til hálvleik
45 min: Páll Klettskarð er farin út og inn ístaðin kom Jóan Símun Edmundsson
46 min: Annar hálvleikur er byrjaður
49 min: Hallur Hansson hevur fingið gula kortið
51 min: Róaldur Jacobsen hevur nú eisini fingið gult kort
52 min: Riku Riski hevur skorað fyri Finnland, støðan er nú 1-1
54 min: Føroyar skifta út, út fer Róaldur Jacobsen og inn ístaðin kemur Rógvi Baldvinsson
59 min: Føroyingar eru undir sera stórum trýsti frá finnum
69 min: Føroyar hava havt ein góðan møguleika, men teir megnaðu ikki at fáa mál
75 min: Føroyingar hava brúkt sína síðstu útskifting, út fór Gilli Sørensen og inn kom Ári Jonsson
78 min: Riku Riski hevur skorað sítt annað mál í dystinum, støðan er sostatt 2-1 til Finnland
79 min: Sonni Ragnar Nattestad hevur fingið gult kort
81 min: Nú hevur Jóan Símun Edmundsson eisini fingið gula
82 min: Roman Eremenko hevur skorað til 3-1 til Finnland
88 min: Finnland skiftir út, út fer Teemu Pukki og inn ístaðin kemur Joel Pohjanpalo
90 min: Vanliga leiktíðin er farin og 4 minuttir eru lagdir afturat
94 min: Dómarin hevur bríkslað fyri síðstu ferð, dysturin endaði 3-1 til Finnland
__________
Føroyar
Teir ellivu sum byrja
Gunnar Nielsen, Jónas Tór Næs, Viljormur Davidsen, Odmar Faerø, Ragnar Nattestad, Hallur Hansson, Fróði Benjaminsen, Róaldur Jacobsen, Gilli Sørensen, Christian Holst og Páll Klettskarð
Bonkurin
Teitur Gestson, Tórður Thomsen, Pól Jóhannus Justinussen, Ári Jonsson Rógvi Baldvinsson, Jóan Edmundsson, Klæmint Olsen, Brandur Olsen, Kaj Bartalstovu, Jóhan Davidsen, Arnbjørn Hansen og Bárður Hansen
Finnland
Teir ellivu sum byrja
Niki Mäenpää, Niklas Moisander, Joona Toivio, Roman Eremenko, Perparim Hetemaj, Teemu Pukki, Kari Arkivuo, Tim Sparv, Jere Uronen, Alexander Ring og Kasper Hämäläinen
Bonkurin
Lukas Hradecky, Jesse Joronen, Sebastian Sorsa, Jukka Raitala, Juhani Ojala, Eero Markkanen, Riku Riski, Sakari Mattila, Tapio Heikkilä, Joni Kauko, Joel Pohjanpalo og Petteri Forsell


text:
Ingi Samuelsen
16.06.2016 - 13:46
Tíðindi > Tíðindi > Kongalig
Margreta drotning hevur avgjørt ætlanir um at koma aftur til Føroya at vitja. Hóast hon helst er omanfyri áttati ár næstu ferð Føroyar eiga tørn á hennara summarsjóferð, so vil hon fegin koma aftur.
Hetta var fyrsta ferðin hjá drotningini í Føroyum, har hon var einsamalt umboð fyri kongshúsið. Hon kom sjálv inn á fráveruna hjá Heindrikki prinsi, tá hon bjóðaði vælkomin.
- Henrik er ikki við hesaferð, tit vita hví. Men hann hevur fylgt við í ferðini, og vildi ynskt at verið við, segði drotningin.
Seinni á tíðindafundinum greiddi hon eisini pressuni frá ætlanunum viðvíkjandi gullbrúdleypinum, sum kongshjúnini kunnu halda komandi ár. Sum skilst er kongaligu reportarnir vónsviknir av, at avgerð er tikin um at halda henda dagin stillisliga.
- Tá maður mín fylti 80, hildu vit tað stillisliga á vínslottinum í Caïx. Tað helst nakað líknandi til gullbrúdleypi, har vit kunnu savnast saman við okkara børnum og barnabørnum, segði drotningin.
Tá so ein danskur journalistur spurdi um, hví tey ikki heldur hildu nakað størri, tí tað eru tað so nógv fólk, ið ynskja, svaraði drotningin knapt.
- Tað er ein avgerð, ið er tikin.
"Nej, bevar mig vel"
Uppaftur knappari gjørdist drotningin, tá hon vekk spurningin, sum má metast at vera tann mest óbehagiligi á tíðindafundinum.
Tað var B.T., sum vildi hava eina viðmerking frá drotningini, tí blaðið hevði tosað við serfrøðingar, sum vóru komin til ta niðurstøðu, at mátin sum drotningin og maður hennara liva teirra lív í dag, ”de facto er ein hjúnarskilnaður”.
Kommentarurin var stuttur: ”Nej, bevar mig vel!”
Stutt vóru svarini eisini, tá spurningarnir nærkaðust tí politiska.
Um tingformannin, sum ikki tók ímóti innbjóðing hennara í gjárkvøldið: ”Hetta er eitt frælst samfelag. Fólk kunnu gera sum tey vilja”.
Og tá spurningurin galt hennara áskoðan til ein møguligan kongsfelagsskap eftir at Føroyar hava tikið loysing: ”Tað er ein politiskur spurningur, ið eg ikki vil viðmerkja”.
Les eisini: Donsk børn áttu at lært meira um Føroyar og Grønland


text:
Wednesday, January 31, 2018
Ruðuleiki hóttir framvegis
Ei undur í at fólk í vinnuni og løgfrøðingar enn kenna seg ótrygg við tann nýggja lógarpakkan fyri fiskivinnuna, sum framvegis krevur ábøtur — fongdur við óvissu og opin fyri skaðavirknað av nýggjum reglum og enn ókendum kunngerðum.
Mong mundu, av røttum ella ikki, kenna ein lætta tá nýggj lóg um ‘fyrisiting av sjófeingi’ herfyri varð samtykt í Løgtinginum aftan á broytingarumfør. Fleiri av teimum ið ynsktu umfatandi nýskipan av fiskivinnuni frøddust um at ein tílík endiliga varð staðfest við lóg, og onnur sum frá byrjan høvdu verið heldur skeptisk móti uppskotinum gleddust um at tað hóast alt var eydnast at fáa nógv av tí meira radikala innihaldinum telgt, hølvað og rundað so mikið niður at pakkin yvirhøvur, tá samanum kom, tóktist minni hættisligur enn upprunaliga mett. Aftur onnur, ið kanska ikki høvdu so avgjørdar meiningar um alt kring hesa nýskipan, kundu fegnast um at nú var um ikki annað politiskur friður í væntu her aftan á drúgvt og troyttandi orðageip í áravís.
Tíverri bendir tó ymiskt á at tann gleðin verður stokkut, um ikki Landsstýrið megnar at fáa ta nýggju lóggávuna, á ávísum økjum, rættaða til og stýrda á beint. Millum tey eymu punkt ið lættliga kunnu gerast kelda til enn meira eljustríð, og eitt endaloysi av trupulleikum fyri allar partar, teljast burturbeiningin av sonevndum veiðiloyvum; tær enn ikki kunngjørdu ætlanirnar um tilfeingisgjald; spurningurin um tað uppbólgnaða umfangið av stongdum leiðum; hvussu ið ætlanin er at rokna fiskidagar um til kvotur uttan at fara út um rímilig mørk; tann enn ikki lýsti umsetingarlykilin at áseta toskajavnvirði eftir; og annað.
Hóast tað kann hava verið freistandi hjá troyttum telvarum at relegera punkt sum hesi aftur í rong meðan tingingarnar um tær stóru linjurnar í nýskipanini leikaðu á, so er talan um so mikið álvarslig mál at hvørki vinnan ella samfelagið kann liva við at tað verður blundað fyri teimum nú.
Sum sagt verður, devilin situr í smálutunum.
Hvat viðvíkur tilfeingisgjaldi, hava umboð fyri fiskivinnuna fleiri ferðir givið alment til kennar at vinnan er tilreiðar at góðtaka tílík avgjøld, so leingi hesi verða ásett undir rímiligum fyritreytum. Men verandi ætlan um at leggja so mikið sum 70 prosent skatt á allan vinning oman fyri 10 ps. aftaná at onnur 10 ps. eru brúkt til avskrivingar, fær alt annað enn góð skoðsmál frá fiskireiðarum.
“Fólk tykjast gloyma at vinningur er eingin sjálvfylgja innan fiskarí,” segði Tórheðin Jensen, umsitingarleiðari á Varðanum, eitt felag ið liggur sera frammaliga innan uppsjóvarvinnuna. “At ganga út frá at alt oman fyri 10 ps. í vinningi er ‘ónormalur vinningur’ uttan víðari er ikki rímiligt — tú mást rokna við at tíðirnar skifta, serliga innan fyri fiskivinnuna. Her er tað neyðugt at kunna fáa sum frægast burtur úr teimum góðu árunum, tí áðrenn tú veitst av hava tíðirnar skift og tá kann virksemið knappliga geva hall, og tú mást rokna við at tað tekur tíð at fáa vent gongdini aftur. Tílíkt má havast í mentu tá talan er um at eykaskatta vinning, og at taka heili 70 ps. av øllum oman fyri 10 ps. er at fara ov langt — har verður ikki pláss eftir til íløgur. At rokna við at bankarnir fara at fíggja allar neyðugar íløgur í hesari vinnuni er bláoygt, so mikið vita vit av royndum. Undir teimum treytum sum nú verður tosað um hevði Varðin ikki kunnað gjørt tær íløgur sum felagið hevur gjørt. So, vilja vit síggja víðari menning í Føroyum á hesum øki, so mugu vit eisini framvegis lata tað vera áhugavert fyri vinnuna at fáa eina fíggjarliga úrtøku sum kann leggja lunnar undir menning av eitt nú nýggjum framleiðslum, og sum kann uppihalda marknaðarrøkt og søluvirksemi og øllum tí sum hartil hoyrir.”
Bíða spent
So tað ræður um at finna ta røttu javnvágina fyri eykaskattin, og hon fæst uttan iva við at fara nakað væl niður um 70 ps. Meðan bíðað verður eftir hópin av kunngerðum í sambandi við tann nýggja lógarpakkan, so er longu greitt at hugtakið ‘veiðiloyvi’ — grundleggjandi rættindi hjá tí einstaka skipinum at reka vinnuligan fiskiskap — er avtikið. Hetta kann ljóða av lítlum fyri tann sum ikki hevur givið sær far um hvat tað inniber; men ikki tess minni eru avleiðingarnar sera stórar.
“Skipanin viðvíkjandi keypi og sølu av skipum er sambært nýggju lógini fullkomiliga kollrend,” segði Christian Andreasen advokatur í samrøðu við VP. “Løgtingið hevur við tí nýggju løgtingslógini um sjófeingi sett úr gildi allar vanligar fíggjarligar grundreglur og siðvenjur. Sambært nýggju lógini eru skip og loyvir fullkomliga atskild. Hóast reiðarin — ið hvussu so er á pappírinum — enn eigur ein part av søguligu rættindinum, kann viðkomandi reiðari ikki longur selja síni loyvir saman við skipinum. Skipið má seljast fyri seg, og søla av fiskirættindum skal seljast gjøgnum eina aðra skipan. Søla av fiskirættindum skal nevniliga yvir eitt alment útboð.”
Undir hesum umstøðum verður tað ikki møguligt hjá reiðarum at disponera yvir sínum rættindum, vísti advokaturin á. “Øll sum hava við fiskivinnu at gera vita at ein reiðari bert kann sleppa av við sítt skip um hann samstundis kann tryggja keyparanum av hesum skipi rættindi til at fiska við skipinum. Annars er bert møguligt at selja skipið av landinum. Fiskirættindi kunna sambært nýggju lógini bert seljast undir ávísum avmarkaðum treytum, men felags fyri sølu av øllum fiskirættindum er at sølan av fiskirættindum skal yvir eitt alment útboð. Við øðrum orðum kunnu seljari og keypari ikki longur avtala seg fram til eina sølu av einum skipi soleiðis at verandi loyvir fylgja við. Úrslitið av hesum verður at øll vanlig søla av skipum helst kemur at steðga.”
Christian Andreasen legði afturat: “Tær nýggju reglurnar seta úr gildi allar vanligar fíggjarligar fortreytir sum gera seg galdandi viðvíkjandi keypi og sølu av vinnutólum, herundir skipum. Nýggju reglurnar leggja snøgt sagt upp til ruðuleika í føroysku fiskivinnuni og tær koma ikki á nakran hátt at hava við sær eina virðisøking fyri føroyska samfelagið. Úrslitið verður tað beint øvugta.”
Tær “nýggju reglurnar eru sera illa umhugsaður,” førdi VP víðari fram við ávísing til advokatin. Tó er tað enn møguligt hjá Landsstýrinum at endurskoða hendan og aðrar týðandi partar av hesum stóra lógarpakka, hvørs fulla innihald enn ikki eru komið í ljósmála. Vit bíða spent.
Mong mundu, av røttum ella ikki, kenna ein lætta tá nýggj lóg um ‘fyrisiting av sjófeingi’ herfyri varð samtykt í Løgtinginum aftan á broytingarumfør. Fleiri av teimum ið ynsktu umfatandi nýskipan av fiskivinnuni frøddust um at ein tílík endiliga varð staðfest við lóg, og onnur sum frá byrjan høvdu verið heldur skeptisk móti uppskotinum gleddust um at tað hóast alt var eydnast at fáa nógv av tí meira radikala innihaldinum telgt, hølvað og rundað so mikið niður at pakkin yvirhøvur, tá samanum kom, tóktist minni hættisligur enn upprunaliga mett. Aftur onnur, ið kanska ikki høvdu so avgjørdar meiningar um alt kring hesa nýskipan, kundu fegnast um at nú var um ikki annað politiskur friður í væntu her aftan á drúgvt og troyttandi orðageip í áravís.
Tíverri bendir tó ymiskt á at tann gleðin verður stokkut, um ikki Landsstýrið megnar at fáa ta nýggju lóggávuna, á ávísum økjum, rættaða til og stýrda á beint. Millum tey eymu punkt ið lættliga kunnu gerast kelda til enn meira eljustríð, og eitt endaloysi av trupulleikum fyri allar partar, teljast burturbeiningin av sonevndum veiðiloyvum; tær enn ikki kunngjørdu ætlanirnar um tilfeingisgjald; spurningurin um tað uppbólgnaða umfangið av stongdum leiðum; hvussu ið ætlanin er at rokna fiskidagar um til kvotur uttan at fara út um rímilig mørk; tann enn ikki lýsti umsetingarlykilin at áseta toskajavnvirði eftir; og annað.
Hóast tað kann hava verið freistandi hjá troyttum telvarum at relegera punkt sum hesi aftur í rong meðan tingingarnar um tær stóru linjurnar í nýskipanini leikaðu á, so er talan um so mikið álvarslig mál at hvørki vinnan ella samfelagið kann liva við at tað verður blundað fyri teimum nú.
Sum sagt verður, devilin situr í smálutunum.
Hvat viðvíkur tilfeingisgjaldi, hava umboð fyri fiskivinnuna fleiri ferðir givið alment til kennar at vinnan er tilreiðar at góðtaka tílík avgjøld, so leingi hesi verða ásett undir rímiligum fyritreytum. Men verandi ætlan um at leggja so mikið sum 70 prosent skatt á allan vinning oman fyri 10 ps. aftaná at onnur 10 ps. eru brúkt til avskrivingar, fær alt annað enn góð skoðsmál frá fiskireiðarum.
“Fólk tykjast gloyma at vinningur er eingin sjálvfylgja innan fiskarí,” segði Tórheðin Jensen, umsitingarleiðari á Varðanum, eitt felag ið liggur sera frammaliga innan uppsjóvarvinnuna. “At ganga út frá at alt oman fyri 10 ps. í vinningi er ‘ónormalur vinningur’ uttan víðari er ikki rímiligt — tú mást rokna við at tíðirnar skifta, serliga innan fyri fiskivinnuna. Her er tað neyðugt at kunna fáa sum frægast burtur úr teimum góðu árunum, tí áðrenn tú veitst av hava tíðirnar skift og tá kann virksemið knappliga geva hall, og tú mást rokna við at tað tekur tíð at fáa vent gongdini aftur. Tílíkt má havast í mentu tá talan er um at eykaskatta vinning, og at taka heili 70 ps. av øllum oman fyri 10 ps. er at fara ov langt — har verður ikki pláss eftir til íløgur. At rokna við at bankarnir fara at fíggja allar neyðugar íløgur í hesari vinnuni er bláoygt, so mikið vita vit av royndum. Undir teimum treytum sum nú verður tosað um hevði Varðin ikki kunnað gjørt tær íløgur sum felagið hevur gjørt. So, vilja vit síggja víðari menning í Føroyum á hesum øki, so mugu vit eisini framvegis lata tað vera áhugavert fyri vinnuna at fáa eina fíggjarliga úrtøku sum kann leggja lunnar undir menning av eitt nú nýggjum framleiðslum, og sum kann uppihalda marknaðarrøkt og søluvirksemi og øllum tí sum hartil hoyrir.”
Bíða spent
So tað ræður um at finna ta røttu javnvágina fyri eykaskattin, og hon fæst uttan iva við at fara nakað væl niður um 70 ps. Meðan bíðað verður eftir hópin av kunngerðum í sambandi við tann nýggja lógarpakkan, so er longu greitt at hugtakið ‘veiðiloyvi’ — grundleggjandi rættindi hjá tí einstaka skipinum at reka vinnuligan fiskiskap — er avtikið. Hetta kann ljóða av lítlum fyri tann sum ikki hevur givið sær far um hvat tað inniber; men ikki tess minni eru avleiðingarnar sera stórar.
“Skipanin viðvíkjandi keypi og sølu av skipum er sambært nýggju lógini fullkomiliga kollrend,” segði Christian Andreasen advokatur í samrøðu við VP. “Løgtingið hevur við tí nýggju løgtingslógini um sjófeingi sett úr gildi allar vanligar fíggjarligar grundreglur og siðvenjur. Sambært nýggju lógini eru skip og loyvir fullkomliga atskild. Hóast reiðarin — ið hvussu so er á pappírinum — enn eigur ein part av søguligu rættindinum, kann viðkomandi reiðari ikki longur selja síni loyvir saman við skipinum. Skipið má seljast fyri seg, og søla av fiskirættindum skal seljast gjøgnum eina aðra skipan. Søla av fiskirættindum skal nevniliga yvir eitt alment útboð.”
Undir hesum umstøðum verður tað ikki møguligt hjá reiðarum at disponera yvir sínum rættindum, vísti advokaturin á. “Øll sum hava við fiskivinnu at gera vita at ein reiðari bert kann sleppa av við sítt skip um hann samstundis kann tryggja keyparanum av hesum skipi rættindi til at fiska við skipinum. Annars er bert møguligt at selja skipið av landinum. Fiskirættindi kunna sambært nýggju lógini bert seljast undir ávísum avmarkaðum treytum, men felags fyri sølu av øllum fiskirættindum er at sølan av fiskirættindum skal yvir eitt alment útboð. Við øðrum orðum kunnu seljari og keypari ikki longur avtala seg fram til eina sølu av einum skipi soleiðis at verandi loyvir fylgja við. Úrslitið av hesum verður at øll vanlig søla av skipum helst kemur at steðga.”
Christian Andreasen legði afturat: “Tær nýggju reglurnar seta úr gildi allar vanligar fíggjarligar fortreytir sum gera seg galdandi viðvíkjandi keypi og sølu av vinnutólum, herundir skipum. Nýggju reglurnar leggja snøgt sagt upp til ruðuleika í føroysku fiskivinnuni og tær koma ikki á nakran hátt at hava við sær eina virðisøking fyri føroyska samfelagið. Úrslitið verður tað beint øvugta.”
Tær “nýggju reglurnar eru sera illa umhugsaður,” førdi VP víðari fram við ávísing til advokatin. Tó er tað enn møguligt hjá Landsstýrinum at endurskoða hendan og aðrar týðandi partar av hesum stóra lógarpakka, hvørs fulla innihald enn ikki eru komið í ljósmála. Vit bíða spent.
Subscribe to: Post Comments (Atom)


text:
Vilmund Jacobsen 12.01.2018 (20:54)
Nýggj bryggja fyri tríggjar miljónir
Býráðið í Sunda kommunu samtykti í fjør at taka gomlu bryggjuna á havnalagnum í Haldarsvík burtur og gera eina nýggja betong-og timburbryggju.
- Arbeiðið varð boðið út og hevði Sp/f Jóan Petur Vang, byggimeistari, lægsta boð. Arbeiðið hevur kostað kommununi 3.000.000 krónur.
Í Sunda kommunu siga tey, at alifyritøkan Marine Harvest hevur nógv virksemi í Haldarsvík, og gamla bryggjan var ikki hóskandi til virksemi longur.
- Arbeiðið eru nú komið so mikið væl áleiðis, at nýggja og snotiliga betong-og timburbryggjan verður avhendað til kommununa síðst í januar mánaði, verður lagt aftrat.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Kiran Jóanesarson
17.11.2015 - 07:05
Arbeiðið at byggja nýggja stásiliga uppsjóvarskipið, Beinur, ið føroyingar í Hirtshals lata byggja gongur sum ætla.
Skrokkurin verður gjørdur í Póllandi, og tá ið tað er gjørt verður skipið sleipað til Skagen, har skipið skal gerast liðugt.
- Arbeiðið gongur sum ætlað, og so skjótt skrokkurin er gjørdur verður skipið sleipað til Skagen, har arbeiðið skal gerast liðugt, upplýsir Fríðálvur Tindskarð, ið er ein av eigarunum.
Nýggi Beinur kostar umleið 215 mio krónur, og tað er familjan Hirtshals, ið letur skipið byggja.
Skipið verður 78 metrar langt, 15,50 metrar breitt og fer at stinga umleið 10 metrar. Skipið skal eftir ætlan latast eigarunum í juli í komandi ár.
Les meira um nýggja Beinur her.


text:
Síðsta fríggjadag átti eg sjálvandi at hava lagt út eina laaaaangafríggjadagsmynd, men tað var av ongum. Vit høvdu øll frí, sjálvt eg 🙂 Sum sjálvstøðugt listafólk hevur tú satt at siga ongantíð frí. Um har er ein løta, har onki hendir, tú kennir á tær, at tú eigur at fara undir… les meira…. →
Leygardagin fyri lítlari viku síðani, tann 21. mars var Altjóða Dukkusjónleikadagur. Júst hendan dagin var eg í Eysturoynni og hevði eitt áhugavert skeið “Sig søgur so vit minnast tær” fyri starvsfólkum á einum barnagarði , har vit m.a. arbeiddu nógv skuggadukkum. Hetta var ikki versti hátturin at heiðra dagin. Í fjør hevði… les meira…. →
Fríggjadagin hevði eg eina lítla løgna søgu um eina mynd og hvussu ringt tað er at geva røttu fólkunum æruna av egnum arbeiði. Søgan var eitt sindur endaleys, tí eg kom ikki fram á veruliga upprunan til myndina, bara til navnið í fotografinum. Men so er tað, at internetið vísir seg frá síni bestu síðu:… les meira…. →
Mær dámar alla møguliga list, men mær dámar nokk serliga væl trívíddar (trýdimensionella) list, standmyndir, installatiónir, málningar sum koma út úr rammuni, diorama’ir, tableaux vivant v.m. Eg siti ofta og surfi á netinum eftir myndum, og ein dagin rendi eg meg á hesa: Hon er gandakend og løgin og… les meira…. →
Fríggjadagsmyndin í dag er mín egna, tí í gjár var ein serligur dagur: Fyrsti venjingardagur av nýggja leikinum “Dansa so væl og leingi”!! Leikstjóri mín, Hedvig Westerlund-Kapnas, og eg hittust fyri fyrstu ferð í mínum improviseraða venjingarhølið í eini vatnskæddari íbúð á Hoydalsvegnum, sum skyldmaður mín Egil Helmsdal, hevur verið… les meira…. →
Listamaðurin Hieronymus Bosch hevur altíð hugtikið meg. Galskapurin og skemti í málningum hansara eru inspirerandi. Og tað er júst hetta, eg havi hug at hugleiða eitt sindur um í hesi fríggjadagsmyndini: Inspiratiónin Onkrar myndir tykjast onkursvegna fylgja tær gjøgnum lívið, myndir tú hitti longu sum barn og sum bara ikki vilja fara… les meira…. →
Tove Jansson var mín stóra fyrimynd longu tá eg var barn. Eg elskaði søgurnar hjá henni, hóast eg ikki skilti alt. Eg havi lisið tær umaftur gjøgnum alt lívið, og hvørja ferð eru tær nýggjar og tó so kendar. Har eru so nógv løg, at har er nakað til einhvønn… les meira…. →
Í gjár tosaði eg um tableaux vivant á blogginum og um at fotografar enn nýta hesa listagrein í sínum verkum. Tí haldi eg, at fríggjadagsmyndin hóskandi kann vera ein frá einum tílíkum fotografi. Kylli Sparre var upprunaliga dansari, men fór seinni yvir til foto. Hon tekur ótrúligar gandakendar myndir. Ger… les meira…. →


text:
í seinna heimsbardaga settu nasistarnir í Týsklandi sær fyri at drepa allar jødar í Evropa; hetta er tað. sum verður kallað jødatýningin ella holocaust.
Í hesari bókini kanst tú lesa um, hvat tað var, sum hendi, og hví tað hendi.
Í 1933 vóru meiri enn tíggju milliónir jødar í Evropa. Tólv ár seinni, í 1945, vóru bara fýra milliónir eftir. Í summum londum vóur níggju av tíggju gødum dripnir. Hetta er tað, sum verður rópt Holocaust.
Í bókini eru nógvar myndir tiknar undir krígnum og gingið verður ígjøgnum alla tilgondina frá tí at jødahatrið slær út í ljósan loga, til kríggj brestur á, og týningin byrjar.
Aftur


text:
11. Aug 2016
Tað er ikki á hvørjum degi, at eitt stórt fylgi av svínoyarbátum stevnir inná Klaksvíkina, men gongst sum ætlað, verður hetta ein av upplivingunum á Sjómannadegnum í ár. Tað er felagið Bjarnafossur í Svínoy, við Ólavi Hátún á odda, sum skipar...
10. Aug 2016
Vørn hevur nú boða frá at sjóverjuskipið Brimil kemur til Klaksvíkar fríggjakvøldið 19. august at luttaka í stóra vatnkrígginum á Vágni. Í ár verður meira gjørt við vatnkríggið enn undanfarin ár og meira verður at frætta um hetta í næstum. Leygardagin...
10. Aug 2016
Føroya Sjómannadagur fekk ein hval frá Sýslumanninum, seinast grind var í Hvannasundi. Hann bleiv opaður og alt varð tikið innanúr honum og síðani var hann heilfrystur í einum frystikonteynara. Nú er hann so lagdur á køl, tí royndirnar vísa...
10. Aug 2016
Símun Absalonsen, sum starvast hjá grannskoðanarvirkinum NUMO, fer týskvøldið kl. 19:00, at hava fyrilestur í Norðoya Sparikassa í Klaksvík um búskaparligu gongdina hjá útvaldum skipabólkum í føroyska veiðiflotanum og um møguleika teirra í sambandi við eina nýggja fiskivinnuskipan. Símun sigur við Norðlýsið,...
09. Aug 2016
Høgni Hoydal og Jacob Vestergaard í hólmgongu á Sjómannadegnum. Teir kjakast um fiskivinnupolitikkin í dag og fráboðaðu nýskipanina. Eisini viga teir royndaruppboðssøluna í summar. Nú ein nýskipan av fiskivinnuni er á gáttuni, hevur Sjómannadagarnir bjóðað landsstýrismanninum og fyrrverandi landssstýrismanninum í fiskivinnumálum...
08. Aug 2016
Mikudagin 17. August verður skipað fyri áhugaverdurm Temadegi um trygd á sjónum í Sjónám í Klaksvík. Annbjørg á Høvdanum, vinnusálarfrøðingur, hevur gjørt eina umfatandi kanning, sum verður løgd fram og harafturat fara serfrøðingar úr Norra, Íslandi og Danmark at greiða frá og Landsstýrismaðurin í...
09. Jul 2016
Føroya Sjómannadagur og Norðoya Sparikassi hava undirskrivað avtalu, sum merkir at Norðoya Sparikassi verður høvuðsstuðul hjá Føroya Sjómannadegi 2016, sum verður í døgunum 15. til 21. august. Norðoya Sparikassi var eisini við til at seta á stovn Føroya Sjómannadag, sum høvuðsstuðul tá fyrstu...
24. Des 2015
Føroya Sjómannadagur verður í døgunum 15. til 21. august og mánadagin 15. august verður ein serlig filmframsýning av filminum ”Klaksvík í Kríggj”. Eini 15 vitnir til álopini hjá týska Luftwaffen siga frá. Í samband við Sjómannadagin verður serligi films kapping undir heitinum "Havið og...


text:
ASK lestrarvegleiðing um Stórabretland
Vegleiðing til UCAS-umsókn verður á Handilskúlanum í Havn 7. des. kl. 19.
Til tey sum ætla til Stórabretland at lesa.
Ynskir tú vegleiðing til at útfylla UCAS-umsóknina?
So hevur tú nú møguleikan á Handilsskúlanum í Tórshavn, Marknagilsvegur, mikukvøldið 7. desember kl. 19.
Skráin tekur útgangsstøði í at gjøgnumganga umsóknarsblaðið (online) til hægri útbúgvingar í Stórabretlandi. Harafturat verða fíggjarligu stuðulsmøguleikarnir, so sum ÚSUN, Tuition fee og SU umrøddir.
Um tú hevur farteldu við kanst tú skráseta teg í UCAS-skipanini og fylgja við tíni egnu umsókn undir kunningini.
Møguleiki verður eisini at seta spurningar um øll ivamál t.d. málkrøv, innivist, fíggjarmál, Personal Statement og Reference.
Vanligt er freistin at søkja inn á útbúgvingar í Stórabretlandi (gjøgnum www.ucas.com) 15. januar, tá skúlabyrjan er í September.
Vælkomin til lestrarvegleiðing um Stórabretland.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Navn: Sámal av Reyni
Aldur: 36 ár
Heimstaður: Hoyvík
Familja: Giftur við Lailu, vit hava 4 børn. Sigrun 10 ár, Tummas 7 ár, Filip 4 ár og Sanna 1 ár.
Útbúgving: Bil mekanikari og bachelor í virkisleiðslu
Hvat ger fyritøkan har tú ert stjóri/eigari?
Sølu av bilum, dekkum og eykalutum, útleigan og leasing av bilum, reingerð og umvæling av bilum. Eisini virka vit sum fíggingarstovnur av nýggjum og brúktum bilum.
Hvar heldur fyritøkan til?
Í Hoyvík og í Klaksvík
Nær varð hon stovnað?
Stovnað av abba mínum í 1947. Tað byrjaði undir smáum korum í Rættará. Seinni í 1973 gjørdist fyritøkan eitt partafelag, við pápa mínum sum stjóra, og tá fekk fyritøkan navnið Reyni Service.
Hvussu nógv fólk arbeiða í fyritøkuni?
Í alt umleið 50 fólk, har tey flestu arbeiða í Hoyvík.
Vinnuligir karmar í Føroyum:
Hvat er tað besta, tað almenna hevur gjørt fyri tína fyritøku/vinnugrein seinastu 5 árini?
Eg haldi ikki, at tað eru framdar nógvar broytingar tey seinastu 5 árini. Ein broyting hevur tó verið greiðari lóggeving viðvíkjandi skráseting av leigubilum. Hetta er ein fyrimunur fyri okkum, sum reka útleiguvirksemi. Eisini er tað almenna, í ein størri mun enn áður, farið at hugsa umhvørvisvinarligt. Tað er av stórum týdningi, at vit øll virka so grønt sum gjørligt.
Hvat er tað besta, tað almenna kundi gjørt fyri tína fyritøku/vinnugrein?
Avgjøldini á bilar eru sera høg í Føroyum. Við at lækka avgjøldini á bilar, høvdu helst enn fleiri bilar verið seldir, og tað hevdi gjørt, at bilarparkin hevði verið nýggjari, tryggari og grønari. Og tann meirsølan hevði gjørt, at landi hevði fingið stórt sæð tað sama í landskassan. Viðmerkjast kann, at í 2008 fóru avgjøldini á umhvørvisvinarligar bilar eitt sindur niður, men tað munaði ikki tað heilt stóra. Harafturímóti fóru prísinir á vinnubilum upp, tað hevði verið gott fyri allar vinnugreinar, um tað almenna setti avgjøldini niður aftur á teimun bilunum.
Hvussu eru umstøðurnar at reka vinnu í kommununi, har fyritøkan er?
Umstøðurnar sum heild eru góðar. Tað eru altíð ting, ið kunnu betrast, men eg haldi ikki vit skulu klaga.
Hvat kundi verið betri?
At kommunan setur enn størri dent á umhvørvisviðurskiftir. Til dømis við at seta umhvørviskrøv til sínar veitarar.
Hvussu er atgongdin til fígging av virkseminum hjá fyritøkuni?
Fígging hevur ikki verið ein truppuleiki. Vit hava tætt og gott samstarv við fíggingarstovnar í Føroyum.
Eru nakrar serligar forðingar fyri at fyritøkan kann vaksa? (Um ja, nevn so tær týdningarmestu)
Nei, gott nokk er tann føroyski marknaðurin sera avmarkaður, men um ein ynskir at vaksa um virksemi, er møguligt at fáa sær deild/ir í útlandinum.
Um tú skalt royna at spáa um framtíðina, hvar sært tú fyritøkuna um 5-10 ár?
Tað er trupult at siga, í løtuni hava vit góðar tíðir í samfelagnum, og vónandi kemur tað at halda áfram í nøkur ár afturat. Men verri tíðir fara at koma, og okkara vinnugrein merkir sera væl til sveiggini, sum koma í sambandi við fíggjarkreppur. Eg vóni tó, at vit framhaldandi koma at hava ein førandi leiklut innan okkara vinnugrein, og at vit koma at standa enn sterkari.
Persónligt:
Hvat er tað besta við at vera stjóri/eigari í tínari fyritøku?
Tað er sera áhugavert og gevandi at reka eina fyritøku. Tað besta er helst at kunna mynda og menna fyritøkuna saman við sera kompetentum og dugnaligum starvsfólkum, ið eru við til at fáa arbeiðsdagin at ganga lætt.
Hvat er tað mest avbjóðandi?
At javnan bróta upp úr nýggjum fyri at vera førandi, og fyri at kunna nøkta tørvin hjá kundanum á bestan hátt.
Hvussu nógvar tímar arbeiðir tú um vikuna?
Onkuntíð 40 tímar, men sum oftast meiri enn tað.
Hvør ert tú?
Álítandi, ágrýtin og tænastusinnaður. Hettar royni eg á besta hátt at liva upp til, um tað eydnast mugu onnur meta um.
Spurningar um aktuell mál:
Hvat heldur tú kann verða gjørt fyri at vaksa um fólkatalið í Føroyum?
Eg síggi tað sum ein fyrimun, at barnafrádrátturin er hækkaður, og at barsilsfarloyvi er longt. Tað er ein avbjóðing at fáa tey lesandi aftur til Føroyar, men har mugu tey sjálvi ynskja at koma aftur. Eg haldi ikki, at tað er uppgávan hjá landinum, at skapa óneyðug arbeiðspláss fyri at fáa fatur á útisetum á tann hátt.
Er atgongd til arbeiðsmegi nøktandi?
í løtuni er úrvalið í minna lagið, vit merkja tað serliga, tá vit skulu hava fatur á lærlingum, men vit hava tó ikki havt tað trupult við at fáa starvsfólk.
Vinnuhúsið varpar ljós á smáar og miðalstórar fyritøkur við at spyrja stjórar innan ymsar vinnugreinar, hvussu tað er at reka fyritøku í Føroyum og teirra gerandisdag.


text:
U16 tikið úr kappingini
TB | 12/09/13
Dreingirnir í U16 hava í longri tíð siglt í tungum sjógvið, bæði hvat viðvíkur úrslitum og uppmøting. Avleiðingarnar av hesum eru tí at felagsliðið TB/Royn hevur tikið liðið úr kappingina.
Tá kappingárið vóru í alt 19 leikarir, men sum tíðin gekk so gjørdist talið færri og færri. Ein av ørsøkunum finnast hjá ÍSF, sum hevur avtikið brúk av ferðakort til venjingar – hetta hevur við sær at leikarar í eitt nú Hvalba og Fámjin sjálvur skulu gjalda fyri ferðing til og frá venjingar. Hetta var við til at eisini fáa leikaratalið longur niður. Arbeiði og skúlauppihald í Danmark hevur eisini spælt inn og tí hevur tað í longri tíð verið ein evigur kampur fyri at fáa mannað lið.
Hetta er ein dyggur smeitur fyri felagið, tí hetta er tann elsti árgangurin áðrenn dreingirnir fara upp í vaksnamannadeildina. TB hevur av góðum grundum ikki grundarlag fyri einum U18 liðið, ella tað sum í gomlum døgum var unglingalið.
TB/Royn hevur leikt í A bólkinum har teir áðrenn hesa avgerð leiktu 7 dystir og høvdu einki stig. Kappingin fyri U16 endar síðst í hesum mánaða. Liðið hevur verið fyri nøkrum dyggum ósigrum og hetta hevur medvirkað til at leikarar hava mist hugin meir og meir og tó hevur felagið tikið avgerðina um at taka liðið úr kappingina.
Vit harmast um, at hetta varð neyðuga avgerðin, staðfestir Charlotta Nielsen, forkvinna í ungdómsdeildini.
Nakrir av leikarunum, sum enn høvdu áhugað eru farnir ávikavist upp í vaksnamannadeildina at venja og aðrir eru farnir niður til U14 fyri at venja.
Felagið vónar sjálvsagt, at tá vit fara inn í komandi kappingár, at felagið hevur eitt U16-lið aftur.


text:
Zacharias Heinesen
Foto: EW Larsen
Zacharias Heinesen er føroyskur listamaður.
Úbúgving:
Kunstakademiet í Keypmannahavn
Myndprýðingar:
1956 Sigmundur og Tróndur í Míni jólabók
1966 Sáttmálin mikli 1-2 (Poul Olsen)
1967 Gestur góður konunar, Einki er so ringt, Tá ið jólatræið, Lítli, hvíti sangfuglurin, Mamma mín í Míni jólabók
1968 Innilæsti Jógvan í Míni jólabók
1969 Tami, Dreingirnir á fátækrahúsinum í Míni jólabók
1970 Perman + Harun al Rashid, Eydna, Drongurin og krákan
1971 Sig mær eina søgu 1
1972 Sig mær eina søgu 2
1978 Føroysk ævintýr 1
Münchausen greivi
1979 Hin reyða ryssan (Steinbjørn B. Jacobsen)
1980 Maria og rossið (Steinbjørn B. Jacobsen)
1981 Lív og dýrini (Steinbjørn B. Jacobsen)
1982 Odysseus
1983 Reyða (Steinbjrøn B. Jacobsen)
1984 Si og Sú (Steinbjørn B. Jacobsen)
Trumm trumm tralalei (Birgitta Hylin)
1987 Si og Sú síggja (Steinbjørn B. Jacobsen)
2004 Yrkingar (Chr. Matras)


text:
Orð og lag: Hank Williams
Týtt: Jógvan K. Henriksson
Upprunaheiti: Cold, cold heart
Eg havi roynt at vísa tær, at tú ert alt hjá mær
Men tínar kenslur goymir tú, eg fái onki svar.
Tey minni svár sum plága teg, títt hjarta hava knýtt
Á kundi eg bert funnið veg, til stirda hjarta títt.
Hann, sum áður átti hjarta títt, so djúpt hann særdi teg.
So skjótt eg nærkist, rýmir tú og eftir standi eg.
Í øði fella orð so ljót, so tár tey renna frítt.
Á kundi eg bert funnið veg, til stirda hjarta títt.
Tú veitst ei hvussu sárt tað er, at síggja tíni tár.
Tú torir ei at elska meg, teg plága minni svár.
Hví renna burt og fjala teg, hví ræðast lyfti mítt?
Á kundi eg bert funnið veg, til stirda hjarta títt.
Eg vónaði at einaferð, tú vildi elska meg.
Men skilji nú at minnini, tey fjøtrað hava teg.
Og meir eg royni, verri eg, – So nógv eg havi strítt.
Á kundi eg bert funnið veg, til stirda hjarta títt.
Eg vil so fegin finna veg, til stirda hjarta títt.


text:
Nýggjasta
Les MEGD blaðið talgilt
MEGD blaðið kemur út árliga. Í blaðnum hesa ferð stendur millum annað at lesa um navnabroytingina hjá meginfelagnum, um myndamannin Rick Guidotti, sum vitjar MEGD, eisini eru samrøður við seks borgarstjórar, sum umrøða avbjóðingina í atkomu fyri øll, eins og tað eisini ber til at lesa samrøðu við Hanus Samró.
Her á heimasíðuni ber til at lesa blaðið talgilt. Trýst her og les blaðið.
Fyri at ávirka vanligan hugburð millum føroyingar hevur MEGD arbeitt við at fáa stuttfilmar gjørdar. Hesir byggja á tær ymisku greinirnar í ST-sáttmálanum, har grundleggjandi rættindi verða staðfest. Í blaðnum hesa ferð verður víst til hesar filmar, sum liggja á heimasíðu okkara megd.fo. Teir finnur tú her.
Góða lesihug!


text:
Um samstarvið
Hvørja ferð ein fyritøka, stovnur, felagsskapur ella onnur gera eina spurnarkanning, verður ein upphædd latin einum vælgerandi endamáli. Tað fer fram á tann hátt, at 4 krónur verða latnar í stuðli fyri hvønn luttakara og verða t.d. 400 fólk spurd í eini kanning, er stuðulin 1.600 kr. - og jú fleiri kanningar verða gjørdar, tess størri verður stuðulin. Stuðulin verður goldin av tí, ið ger kanningina, og er tað tí púra ókeypis at svara spurnarkanningunum.
Spyr.fo hevur valt at lata Krabbameinsfelagnum stuðul til fyribyrging og upplýsing um prostata- og bróstkrabba.
“Í Krabbameinsfelagnum eru vit sera fegin um samstarvið við Spyr.fo og eisini um henda øðrvísi háttin at útvega stuðul til eitt gott endamál. Orsøkin til at vit hava valt júst prostata- og bróstkrabba er, at hetta eru størstu sjúklingbólkarnir hjá kvinnum og monnum. Eydnast samstarvið við Spyr.fo væl, er møguligt at vit víðka samstarvið til eisini at fevna um onnur sløg av krabbameini” sigur Jákup N. Olsen, formaður í Krabbameinsfelagnum.


text:
Valentines day er her og damurnar vóna at makin alvorliga fer at taka seg saman í ár. Men altso, ert tú nakrantíð tikin positivt á bóli á valentines day? Av tí at tað frammanundan er so nógv trýst á hasum degnum, so kann man skjótt gerast vónbrotin. Tað eru jú ikki øll mannfólk sum tíma alt hurlumhey’ið við valentines. Og ikki nokk við at teir ikki tíma, teir hava eisini eitt hav av umskyldningum. Fyrst er tað ein pengamaskina, fyri handlarnar at tjena uppá (true). So er tað yndis setningurin “Eg vil nógv heldur geva tær blómur og bjóða tær út at eta onkran annan dag”. (Tað er eisini fínt at teir vilja tað, men so skulu teir eisini gera tað). Nakrir vilja nemliga ikki ganga við til handan upp reklamerða dagin, og onkursvegna skilji eg tað eisini.
Dagurin hevur so at siga, onki at siga. 14 február er júst líka sum allir hinir dagarnir. (uttan so tú hevur føðingardag). Og ja, er tað ikki í seinasta enda líka mikið um sjeikurin er uber romantiskur júst á valentines day? Júúú tað er tað! Men tað eru nakrar av okkum, sum ganga og dagdroyma um at í ár verður tað!! Haha.. um tú ert ein av teimum, hald so fram við at lesa.
So her koma trý ráð til IKKI at blíva skuffað á Valentines Day.
Hugnakvøld við vinkonunum.
Fyri nøkrum árum síðani høvdu tríggjar vinkonur og eg lagt eina tílíka ætlan. Vit høvdu allar sjeik, men ongin av teimum var nakað serliga við uppá hetta valentines hóvastákið og onkur var burturstaddur. So í staðin fyri at ganga og vóna um at makin fór at bjóða einum út ella koma við blómum, so tóku vit sakina í egnar hendur og forkelaðu okkum sjálvar. Matstovan sum vit vitjaðu var proppað við pørum. Hetta var tað stuttligasta! So har sótu vit fýra og eygleiddu hesi forelskaðu og minni forelskaðu pørini. Nøkur sóu út til at verða á fyrstu date og hjá øðrum var tað týðiligt at hetta var meira ein pligt enn nakað annað. Alt í alt, tað minniligasta kvøldið eg havi haft á Valentines Day, so hetta vil eg klárt viðmæla.
Ver realistisk
Árið er næstan júst byrjað og tað eru nógvir dagar eftir. Ikki leggja alt trýstið á hendan eina dagin. Kanska hann ikki hevur tíð júst hendan dagin. Kanska tit eru í einum keðiligum tíðarskeiði og lagið ikki er til eitt romantiskt kvøld. Men mest av øllum, ver realistisk tá tú leggur tínar vónir um hendan dagin. Er makin hjá tær ikki tann romantiska typan hinar 364 dagarnar í árinum, so er nokk so órealistiskt at vanta at hann fer upp at flákra á valentinesday. Og sum mær dámar at hoyra, heldur hava ein maka sum er góður við meg og forkelar meg alt árið, enn bara á valentines day. Faktiskt haldi eg eisini at tað er meira sigandi um makin yvirraskar ein vanligan dag. Tá hevur hann sjálvur tikið stigið til at gleða teg við onkrum, og tað útstrálar nógv meira kærleika enn hitt.
Lat vera við at fara á facebook og instagram
Ohh dear, hetta er tað ringasta. Um tú sjálv ynskir, men nokk ikki fert at uppliva eina romantiska hending á valentines day, so er best at sløkkja fyri sosialu miðlunum. Vit vita jú framman undan, at facebook og instagram er ein glansmynd av veruleikanum. So har er alt trýfaldað so ljósareytt! Og ja, tað eru nógv sum leggja myndir út av hvat sjeikurin hevur gjørt ella givið á valentines day (og tað er super!) bara ikki fyri tær sum samanbera sítt forhold við tað tær síggja á netinum. So góða vælsignaða, lat vera við at hyggja eftir tí og/ella lat vera við at taka tað fyri fult. Facebook er ikki eftirfarandi og tað er langt frá so ljósareytt, sum tað ofta sær út.
Nú er bara eftir hjá mær at ynskja tær ein góðan Valentines Day! (may the odds forever be in your favor).
M&K


text:
Pisudagar 2011: Týskvøldið 2. august kl. 19:30 á deildini hjá Eik í Saltangará. Mikukvøldið 3. august kl. 19:30 á Ungdómsdeildini hjá Eik í Havn Hósdagin 4. august kl. 12:30 á Miðnámsskúlanum í Suðuroy.
Bústaður, Føroyafrádráttur, arbeiði, NemKonta, nýggir vinir, nýtt mál – Nógv er at hugsa um, tá tú fert uttanlands at lesa. Á hvørjum ári fara hundratals føroyskar pisur undir víðari lestur uttanlands. Hetta er ein sera spennandi tíð, ið krevur nógva fyrireiking og eisini hevur nógvar spurningar við sær. Tí skipa Meginfelag Føroyskra Studenta (MFS), Altjóða Skrivstovan (ASK) og Eik Banki fyri Pisudøgum á hvørjum ári.
Tiltakið er fyri tey, ið eru sloppin inn uttanlands, og er endamálið at geva tær høvi at seta spurningar, fáa góð ráð og tosa við fólk ið eru undir lestur uttanlands, ið hava roynt at staði í somu støðu sum tú, soleiðis at tú kemur so væl frá byrjan sum gjørligt.
“Tað vísur seg, at jú betur tú hevur sett teg inn í nýggju støðuna áðrenn tú fert undir víðari lestur, jú størri er tjansurin fyri eini góðari uppliving..” sigur Holger Arnbjerg, leiðari á ASK.
Holger Arnbjerg, ið hevur drúgvar royndir við at vegleiða lesandi, fer at greiða frá, hvussu tú kanst brúka ASK í sambandi við hægri lesnað – bæði áðrenn og aftaná at tú ert farin í gongd. Harafturat hevur hann nógv góð ráð um, hvussu tú kemur væl frá lestrarbyrjan.
Umboð fyri Eik geva tær góð ráð um fíggjarlig viðurskifti, m.a. hvussu tú stovnar eina NemKontu og týdningin av at leggja eina góða fíggjarætlan.
Umboð fyri MFS greiða frá ymiskum praktiskum viðurskiftum og hvussu tú sum lesandi kanst fáa gleði av MFS. Eisini verður høvi at práta við MFS-umboð úr ymsum londum.
Aftaná framløgurnar verða luttakararnir bólkaðir, alt eftir hvar tey fara at lesa. Í bólkunum verður høvi at tosa við onnur ung, ið eru uttanlands í lestrarørindum og seta nærri spurningar til ASK; MFS og Eik. At enda verður møguleiki at “mingla” og fáa sær okkurt leskiligt til góman.
Myndir frá Pisudegi í Klaksvík 2010 Myndir frá Pisudegi í Tórshavn 2010


text:
Kringvarpið vísti í gjár donsku sendingina “Ha’ det godt“, har tey royndu ymiskar alternativar ítróttir. Ein av hesum var “Jungle Sports“, har íðkarnir gera styrkiøvilsi við hjálp av stroppum sum hanga úr loftinum, og eftir øllum at døma trena kroppskjarnuna líka nógv sum armar og bein. Tað kravdi lítið og einki, annað enn at nakrar stroppar og so okkurt at hanga teir upp í. Og tað minnti øgiliga nógv sum okkurt sum vit á Clinic fyri árum síðani sóu Alexander Dale Oen og onnur gera í Bergen.
Eg havi leitað eitt sindur á netinum, og síggi at millum annað Alexander Dale Oen stendur sum ein ið viðmælir venjingarháttin, saman við Bo Jacobsen høvuðsvenjara hjá WestSwim. Konseptið er danskt, eisini kallað “Slyngetræning”, og kann síggjast á www.jungle-sports.com, har tey millum annað hava eitt videosavn við í øllum førum 87 øvilsum, sum kunnu síggjast uttan at skula gjalda nakað.
Hetta sær rímiliga perfekt út til svimjarar, við tað at hann sjálvur instruktørurin í sendingini allatíð tosaði um at halda “kropps-stammuna” upp á pláss. Eg minnist eisini frá Clinic, at onkur fysioterapeutur (var tað Jacob Iversen?) beinleiðis rósti Stig Leganger-Hansen, venjara hjá Alexander Dale Oen, fyri tey øvilsi sum vit sóu á hansara video frá venjingini hjá Vestkantsvømmerne. Sum yvirhøvur var venjing í stroppum og “trillebøru-øvilsi”, umframt aðrar ítróttargreinar. Vit eru fleiri her heima sum hava avrit av hesi videofílu, um onkur er áhugaður at síggja hetta.
Til ber at síggja “Ha’ det godt” partin um Jungle Sports her á dr.dk
Her er ein góð ein, úr onkrum forferdiliga larmandi fitness-sentri í DK. Hoyr síðsta setningin, um tit tola nøkur banniorð 🙂


text:
Tað krevur hvítar handskar og eitt gott eygamál at verða bilførari á bilunum, ið verða pakkaðir tætt á teimum størstu bilskipunum. Alt verður gjørt fyri at taka hvønn einasta kvadratsenitimetur í brúk til tess at flyta so nógvar bilar sum
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tá vit mistu málið úr eygsjón, tvífaldaðist knossið!" - Mark Twain


text:
Ari av Rana
22.01.2018 - 13:06
Formaðurin í Fólkatinginum, Pia Kjærsgaard, undrast yvir, at
leiðarin fyri katalansku loysingarrøsluni, Carles Puigdemont, verður gestur í
Fólkatinginum í morgin.
Tað er Magni Arge, sum hevur bjóðað Carles Puigdemont til
Danmark.
Hóast formaðurin í Fólkatinginum undrast yvir avgerðina at
bjóða Carles Puigdemont í Fólkatingið, so vil hon ikki blanda seg upp málið,
skrivar TV2.
Fleiri aðrir danskir politikarar hava tikið frástøðu frá
vitjanini. Hetta er serliga tí at tey ikki ynskja, at vitjanin skal fáa
neiligar avleiðingar fyri sambandið millum Danmark og Spania, og at tey ikki
vilja løggilda Puigdemont sum ein valdsfaktor.
Les eisini:
Puigdemont á veg til Danmarkar - kann verða handtikinStóru flokkarnir vilja ikki hitta Puigdemont